
TIKYBINIA JAUNIMO PERGYVENIMAI. 


Įžanga. Perėjimas iš vaiko tikybos. Tikybinės jau- 
nuomenės abejonės. Dorovės pakrikimas. Nuo tikybos 
tolimo periodas. Tikybos restauracijos laikotarpis. Pa- 
baiga. 


Įžanga. 


Tikybinių jaunimo pergyvenimų klausimas yra Jabai sunkus. 
Jaunuomenė nenoromis leidžiasi pažvelgti jos vidun, ypač į sie- 
los gelmes, kuriose glūdi ploniausios tikybos šaknys. Bendrai 
sakant, jaunimas ne tik tyli apie vidujinį savo gyvenimą, bet ir 
stengiasi padaryti jį neregimu, ar pasirodyti priešingai, net apsimesti. 
„Dėl to yra sunku gauti medžiagos tikybinio jaunuomenės besi- 
plėtojimo tyrimams. 

Tam yra trys galimybės: pasinaudoti autobiogratijomis tų, 
kurie patys kartais aprašo jaunystės tikybinius savo pergyveni- 
mus; daryti ankietas ir studijuoti atsakymus, kuriuos duoda jau- 
nimas į pastatytus klausimus; tėvams, ypač mokytojams tėmyti 
jaunuomenę, kada ji nejaučia, jog norima susekti tikybinė jos 
psichika. Tačiau visos šitos galimybės turi silpnų savo pusių. 

Jaunuomenės ') psichologija šiandien yra įėjusi madon. 
Daroma tai ne tik dėl papročio, bet ir iš reikalo. Senesnės kar- 
tos manė, kad jaunuomenė po kelių šuolių į šalis, vėl grįš į 
paprastas vėžes. Bet pasirodo, kad ką jaunas įpranta, to nepa- 
meta kuone per visą gyvenimą. Dėl to psichologijos mokslas 
paskutiniu laiku ėmė tyrinėti jaunuomenės brendimo tarpą sąry- 
šyje su tikyba, Bet jaunuomenės psichologija ypač tikybos at- 
:žvilgiu kol kas apgraibomis teliečiama. 

Ankietų atsakai nevisados teduoda tikslių žinių: Klausiamas 
"jaučiasi tikybiniai psichologinių studijų objektu; dėl to esti ne- 
palankus atidaryti savo vidaus gyvenimą; daug ką nutyli; ran- 
dasi neaiškumų; mažėja gaunamų žinių vertė. Svarbiausia ankie- 
tų klaida, jog manoma, esą galima žmogus išstudijuoti keliais- 
keliolika paklausimų ir apimti slapčiausius jo pergyvenimus. 
Pagaliau nepatogu klausinėti apie taip švelnius tikėjimo, ypač 
dorovės dalykus. 

Autobiogratijose 2) randame norimų atsakymų, neliesdami 
šalta ranka jautriausių žmogaus vietų. Jose turime žmones, ku- 
rie patys neklausiami atidaro prieš mus savo vidų; čia gana 
jie sekti bei tėmyti tikybinius jų pergyvenimus. Galime tikėti, 
kad tie žmonės, kurie apie save rašo, žino, ką darą. Tačiau ir au- 
tobiogratijose yra visa eilė klaidų, kurios glūdi žiniose, gauna- 
mose kitomis priemonėmis. Bet šitokių sunkenybių niekad neiš- 
vengsime, - 


oi 1) Psychologie der Jugendlichen von Dr, Bauer. (II Autlage.' Berlin 
p. 2. 
į *) Erich Stern. Jugendpsychologie. Breslau 1923, p. 65. 

ką, meną.. Didėjant kūrybos tendencijai, žmogus darosi jautrus 
visam, kas kilnu, gražu, kaip tikyba. 

Svarbiausias veiksnys, kurs gali tvirtai sužadinti 
tikybinį gyvenimą, yra priėmimas šv. Sakramentų, atgailos, ko- 
munijos ir sutvirtinimo, teikiamų tarp kūdikystės ir brendimo 
periodo. Kas gali daugiau paveikti jauną žmogų, kaip sąmonė, 
kad susijungė su Dievu, kad gavo septyneriopų šv. Dvasios 
malonių. Jam tuokart nurodomas tikslas būti panašiam į Dievą, — | 
galimybė daryti didelius darbus, būti tvėrėju. Taip tatai prie gry- 
nai psichologinių veiksnių prisideda daug svarbesnis antgamti- 
uės malonės veikimas jaunoje sieloje. 

Dr. Hoffmann'as!) tuo klausimu yra išleidęs ankietą. Kai ku- 
rie atsakymai rodo tokį dvasios pakilimą ir nurodo jojo priežastį. 
Vienas atsakymas taip skamba: „Bažnyčia veikė mane gerai, la- 
biausia iškilmingi atsitikimai, kaip antai šv. Silvestro vakaras, 
Prisikėlimo šventė, Dievo kūno procesija“... Vienam stipraus ir 
patvaraus įspūdžio padaręs aplankymas vienuolyno. Vienas taip 
rašo: 16 metais pastūmėjo mane gilesnin tikybos gyveniman 
mintis apie staigios mirties galimybę. 

Vienas taip atsako: „Mano vaikystė dorovės ir tikėjimo 
atžvilgiu buvo labai abejotinos vertės. Kaip šit dvyliktais mano 
metais atsitiko sunki tėvo liga, kuri mane rimčiau nuteikė ir 
daugiau pastūmėjo maldon... Tai buvo tas vidunaktis, kuriame 
mano tėvas aprūpinta paskutiniais sakramentais. Tai padarė man 
gilaus įspūdžio. Dvasios paguoda, kurios gavo tėvas iš vienos 
pusės, iš antros—nuolatinis kunigo pasiryžimas ir jo galia šito- 
kios paguodos teikti parodė man, jog mano kelias buvo kreivas 
ir jog aš esu skirtas kam kilnesniam. Aš atsimenu, kad aš po 
to meldžiau Dievą bausti mane už ligtolaikinį elgesį. . 

„Po keturiolikos dienų tėvas mirė; per pakasynas, Mišias 
ir kitas pamaldas, kurias laikėme už jį, aš buvau kaskart dau- 
giau patrauktas prie Bažnyčios ir greitai ten pasijutau, kaip na- 
mie, tuo tarpu, kad pirma nedaug tenorėjau apie ją ką žinoti. 
Šit artinos pirmoji šv. Komunija. Prirengimas mokykloje perėmė 
mane vidujiniame mano atsibudime ir su šv. Komunijos diena 
įvyko visiška permaina. Dabar aš jaučiaus gerai. Mano giminės 
kartkartėmis nusistebėdavo pilna ir beveik staigia permaina“. 

Toks dvasios pakilimas įvyksta bent pusėje 
mergaičių ir trečdalyje berniukų. Taigi, perėjimas iš 
vaiko tikybos ne visuose jaunuose žmonėse vienodas. Cia rei- 
kia skirti dvi dideles grupes. Pirmosios atstovai išauga vaiko 
tikybą nejučiomis, ramiai. Palengva besimainant vaizdams, kurie 
remiasi tam tikrais pergyvenimais, jaunam žmogui neateina gal- 
von mintis, kad jis pergyvena tikybos turinio praplėtimą, pagi- | 
linimą, sudvasinimą... 2 

Einant Starbuck'o tyrinėjimais, har/moningas išsivys- 
tymas vaikų tikybos įvykstąs žmonių trečda- 


1) Dr. Jakob Hofimann. Handbuci der Jugendkunde un Jugenderzie- 
hung. II und III Aufl. Freiburg im Breisgau 1922, p. 297, 

lyje; kituose pasireiškiąs kokiame nors brendimo pe- 
rode palinkimas sukelti maištą prieš kūdikystėje 
įskiepytą tikybą, bent į ją žiūrėti, kaip į sau svetimą dalyką. 
Bręstantis protas susiduria su vaiko tikėjimu, nori tai laikyti 
vaikiškos vaizduotės prasimanymais. Atbudusieji geiduliai ypač 
lyties srityje sueina priešiaraviman su lig tol buvusiu pasidavimu 
Dievo, tėvų, mokytojų įsakymams. 

Hoffmann'as ankietomis yra priėjęs šių išvadų: */5 atsaky- 


mų mini brendimo metu dorovės kovas, sujungtas su tikybinė- 


mis abejonėmis, !/;—dorovės kovas be abejonių, !/;—abejones 
be dorovės kovų, tik !/; išlikusi laisva nuo abiejų dalykų. Taigi 
tik maža dalis atsakiusių. Hofftmannui, pereinant iš vaikystės į 
subrendusių tikybą, neprityrė kovos. Prie to reikia pastebėti, jog 
kai kuriuose, kurių besiplėtojimas buvo neramus, toji audra bu- 
vusi nedidelė ir neilga. Kurie išvengė kovų, buvo rūpestingai 
šeimynose auklėjami bei pasižymėjo darbštumu. 

Vienas taip rašo: „Visas auklėjimo būdas, kurio dėka ma- 
no besiplėtojimas įvyko, tartum, už aukštos tvoros, kliudė lais- 
vai pažvelgti, neleido mano pasaulėžiūroje įvykti permainoms 
ir mano kūdikystės tikėjimo nustoti. Aš nesusipažinau nei su 
knygomis, nei su žmonėmis, kurie būtų galėję mane tuo žvilgs- 
niu pajtekmėti. O ką sutikau drauguose pažiūras, kurios nieko 
bendra neturėjo su vaikų tikyba, tai man rodėsi kilusi ne iš 
rimto galvojimo pasaulėžiūra, kuri verta pagarbos, bet vien tik 


iš apsileidimo, kurs traukė ryšius su tikėjimu, kadangi taip ga- - 


lima tariamai ramiau ir patogiau gyventi. Tik dabar universi- 
tete, užsiėmęs filosofija, pradėjau žiūrėti aplink save plačiau; 
bet jokia kita pasaulėžiura negalėjo manęs patenkinti“. 
Samuelis Keller'is, sakosi autobiografijoje, niekad neabejo- 
jęs apie Dievo tikrybę; jo besiplėtojimas buvęs nuolatinis au- 
gimas: vaikiškumas pamažėli atkrisdavęs. Dar aiškiau tas pa- 


 sireiškė Henrike Richteryje, kurs sakosi, kad jam, tik kaipo stu- 


dentui, kilusios abejonės, nes lig tol nesutikęs žmogaus, kurs 
būtų sukėlęs abejones prieš krikščionybę; proto lavinimas aukš- 
tesnėje mokykloje nedavęs jam jokių konijiktų. 

Besiplėtojimo!) eigą gerai piešia Kristina Holsteinaitė, kuri 
gali būti perėjimo tipas iš ramios audringon jaunystėn. Jos 
vaikystės Dievas buvęs griežtas Teisėjas, ir ją dažnai kankinusi 
pragaro baimė. „Bet kartais staiga pasirodydavo man negalima. 
kad geras Dievas... amžinai kankintų mane ugnies jūroje; ir aš 
nutariau: Jei aš iš tikrųjų pakliūsiu pragaran, tai nuoširdžiai be 
paliovos maldausiu gerąjį Dievą; taigi, mane jis pagaliau vėl 


“ išleis“, 


„Daugelis jai brangių asmenų mirė; ji dvasia nuolat bendrauja 
su jais; ji eina noromis į kapines, skaito paminklų parašus, savinasi 
amžino gyvenimo supratimą, skiria gyvybės sąvoką nuo kūno 
Ir įsigyja dvasios prasnį. „Tie įspūdžiai ir vaizdai sukėlė ma- 


') Dr. Bohne. Die religiose Entwicklung... p. 20. 

nyje iškilmingo amžinojo gyvenimo įsivaizdavimą, ir anas gy- 
venimas buvo man taip tikras, kaip tikrybė, kuri apsupa mane“. 

Amžinatvės sąvokas jinai žinojo lig tol, bet dabar jas su- 
prato, kadangi pati tiesioginiu būdu jausmų pergyvenimais ap- 
čiuopė. Jos priklausomybė nuo autoriteto dingo. Jai buvo 
įkvėptas rūstaus Dievo vaizdas; ji pati sau tveria ką tai nauja: 
randasi joje gero Dievo reikalas; jos sielos troškimas verčia 
ją manyti, esant negalimą rūsių Dievą.. 

Dažnai tačiau besiplėtojimas šitame periode reiškiasi netik 
papildymu vaiko tikybos naujomis žiniomis, bet drauge ir lė- 
tesniu ar skaudesniu naikinimu to, ką pripažino vaikystėje. Fe- 
liksas Dahn'as pasakojasi: „Mano dievotumas ilgą laiką nebuvo 
sunaikintas per tikybos mokymą. Deja, taip aš turiu išsireikšti. 
Nes tas mokymas buvo tikęs dėl f>rmulų daugybės ir atmin- 
tino mokymosi nuslopinti tikrą tikybinį jausmą. 


„Gerai pamenu, kad tai buvo tam tikros Senojo Įstatymo E 


istorijos, kurios mane nustebino (pasisavinimas aigiptiečių si- 
dabrinių indų, Jokubo pavogimas pirmagimystės ir kitos). Bet 
neliestas abejonių ilgą laiką liko man Naujas Įstatymas ir jau- 
dinančiu savo ramumu žavintis Kristaus paveikslas. Tačiau pa- 
mažėli atėjo pagrindinė abejonė. Kančių draskančios save dva- 
sios, sąžinės kovų, į kurias aš jau, kaipo 12 metų vaikas, įsi- 
painiojau, norėčiau, kad niekas nepatirtų... 

„Beveik svajojančiame mano dievotume, karštame ilgėjimesi 
Dievo rodėsi man vis puolančios abejonės, kaip sunki nuodė- 
mė, kurią graudžiomis. ašaromis, nakčia sode ant pievos klūpo- 
damas ir šaukdamasis daugun, apgailėdavau, kad vėl turėčiau 
ją padaryti; taip turėčiau. Nes iš tikrųjų ne per lengvamintystę, 
bet iš vidujinio reikalo sunkiai kovojančios minties, tarp neap- 
sakomų kančių jaučiausi toliau stumiamas nuo tų pilnų poezi- 
jos raminančių vaizdų, kurie man ilgai yra teikę tikrai dangišką 
jausmą Dievo vaiko. 

„Tepaminėsiu čia tik kai kurias sunkesnes abejonių prie- 
žastis: žmogaus sutvėrimas, nežiūrint numatyto neišvengiamo 
nupuolimo, nekalto Sūnaus paaukojimas už nuodėmingą žmo- 
niją, nesiliaujančios kančios paties save draskančio gyvulių pa- 
saulio, tai buvo tik pradžia“ !) „ Tarp Dahno gimdytojų įvyko 
nesusipratimų ir persiskyrimas; dėl to daug kenčia jautrus vaikas. 

Jis sakosi: „Priešingas prigimčiai ankstyvas pasiliuosavi- 
inas nuo vaikystės tikybos augo ypač iš tos šaknies: Dėl ko ne- 
išklausė mylimas Dievas nusiminusios maldos dejuojančio vai- 
ko dėl sutaikymo gimndytojų? Drauge Prometėjaus mintis: ko- 
dėl aš, nekaltas vaikas, turiu kentėti ir atgailoti už tai, kuo nu- 
sikalto jei ne gimdytojai, tai kiti žmonės, bent apystovos? „Ta 
mintis, kam už svetimas kaltes kenčia nekaltas, daugiau nebe- 
apleido 11 metų vaiko; jį erzino ir kankino, stumė nuo Bažny- 
čios, kuomet dar jis negalėjo rasti papildymo filosofijoje to, | 
nuo ko atsisakė. . 


') Dr. Bohne, Die relig. Entw. p. 25. 

Minėtuose atsitikimuose tikybinė audra parodo savo vei- 
dą. Bet čia randasi visa eilė aiškių tipų. Oausingiausia grupė, 
kurioje persveria nuodėmingumo sąmonė, su kuria 
jungiasi baimė amžino paskandinimo. Pradžioje dažniausia esti 
neaiškus nepasitenkinimo jausmas. Starbuck'as lygina tokį sielos 
stovį su gemančio vaiko rėksmu. Viena mergaitė jam rašo: „Iš- 
tisais metais aš kenčiau dėl tos minties, kad tikybos džiaugs- 
mas ne man“. 

Kita: „Vienuoliktais metais pradėjau mąstyti apie ateitį. Aš 
pasidariau nerami: visa, ką tik dariau, rodėsi man neteisinga; 
tuokart aš turėjau paprotį daryti naujus nutarimus taip nebe- 
sielgti“. Trečia: „Nuo 12—16 m. aš gyvenau tam tikrame paki- 
lime ir nupuolime; aš smarkiai stengiausi būti dora: didelių 


“neramumų metu aš meldžiaus ir meldžiaus su sielos baime“. 


Dar viena: „Keturioliktais metais aš vedžiau vertą pasigailėjimo 
kovą, kad daryčiau tai, ką, kaip maniau, turėjau daryti. Aš. dažnai 
keldavaus iš lovos ir maldaudavau dovanojimo ir sielos ramy- 
bės“. Berniukas taip rašo: „Nuo 16 lig 20 m. buvo kovos perio- 
das; aš veržiaus į kilnesnius idealus, o nė priartinamai negyve- 
nau sulig jais“. Antras: „Septyniolikos metų ėmiau išganymo 
ieškoti; aš jaučiaus bejėgis ir pilnas kalčių“ !). 

Tie pergyvenimai rodo kontrastą tarp dabartinės idealios 
asmenybės ir realybės; tarpas yra taip didelis, kad tie skirtumai 
laikomi nuodėme. Kartais tas nuodėmingumo jausmas įkvepia 
noro daryti atgailą, kas baigiasi asketizmu. Starbuckui ber- 
niukas rašo taip: „Aš neturėjau iš tikybos praktikų jokio džiaugsmo, 
bet verčiau save. Dėl sąžinės ramybės kas savaitė praleisdavau 
valandas klūpodamas“. Mergaitė: „Nuo 13—15 m. aukštai paki- 
lo tikybinis entuziazmas ir misticizmas. Aš skaičiau tėvo kny- 
gas apie mistikus. Aš pasninkavau ir praktiškai marinau kūną. 
Slapčia siuvau marškinius iš storos drobės, vilkau šiurkščiąją 
pusę vidun ir nešiojau žvyro akmenėlius avalinėje. Aš turėjau 
paprotį praleisti naktis, gulėdama išsitiesusi grindyse ant nuga- 
ros be anktlodės“, 

Kristina Holsteinaitė sakosi autobiografijoje apie koniir- 
macijos dieną: „Dar vakar aš surašiau visas savo nuodėmes, 
kurias galėjau tik atsiminti, ant ilgos kortelės, su tuo pasiry- 
žimu jas apgailėti ir buvau gerokai susirūpinusi, kai mano šir- 
dis nesidavė priversti, bet likosi gan abejinga“. Nuodėmių bai- 
mės stovis tęsiasi joje ilgesnį laiką: „Tame sielos stovyje pasi- 
nėriau sapnuose apie aną pasaulį. Karštomis maldomis pama- 
žėli atkovojau viršžemišką Dievo artumo jausmą, ir mano siela 
prikibo prie kilnaus paveikslo laisvo nuo nuodėmės Dievo 
Sūnaus“ ?). ) 

Dar vienas neramumas atsiliepia šiame amžiuje —tai baimė 
bausmės už nuodėmes. Kai žmogus pamato savąjį „aš“, 


1) Dr. Starbuck. Religions-Psychologie... I p. 231. 
*) Dr. Bohne. Die rel. Entw. p. 34. 

tai pastebi didelius savo trūkumus, netobulumus, kurie jį skiria: 
nuo Dievo; jis jaučia esąs atsakomingas už savo darbus; gauna 
baimės dėl atsakomybės prieš dorovės įstatymus, kurie atrodo, 
kaip baudžianti Dievo ranka: „Žmonės teismo dienoje duos at- 
skaitą iš kiekvieno tuščio žodžio, kurį jie kalba“ (Mt. 12, 36); 
jis netiktai pilnas tuštybės, bet ir traukiamas į nuodėmę. Leng- 
viausias tos baimės aiškinimas tai teologiškų pamokų įtaka; 
bet toj baimė reiškiasi liberališkiausiai išauklėtuose žmonėse. 

Holsteinaitė sakosi: „Ąš buvau nerami dvasia.. įsivaizda- 
vusi pragarą, kaipo kančios ir pasmerkimo vietą, tiktai daug 
baisesnę ir atgrasinančią, negu kitados, dėl to griežto masto, 
kurį aš dabar taikiau prie žmogaus. Aš supratau tikybos per- 
sunktame jaunystės amžiuje kiekvieną darbą, kaipo Dievo už- 
dėtą, ir buvau tvirtai įsitikinusi, kad paskučiausioje dienoje rei- 
kės duoti apyskaitą už kiekvieną mūsų kūdroje prigėrusį viš- 
telį“ !). 

Meysebugaitė savo palinkimais norėtų būti vienybėje su- 
Dievu, o pergyvena baisią pragaro baimę. „Apčiuopti begalybę, 
pavirsti idealia esybe buvo mano sielos troškimas“. O, nežiū- 
rint viso to, ji turi baimę: „Atmesta esu aš, amžinai pasmerkta“. 

Prie to viso prisidedamirties baimė. Kūgelein'ui, 14 m. 
vaikui, tėvas parodė lavoną. „Man rodėsi, sakosi Kiigelein, lyg: 
kad mano paties gyvybė sustojo, tartum, visas gyvenimas yra 
vien apgaulė, tiktai mirtis vienatinė tiesa. Mirties ir puvimo 
šmėklos persekiojo mane kiekviename žingsnyje, kankino mano 
dvasią, kaip furijos, ėjo su manim gultų ir nuodijo mano sap- 
nus. Mano jėgos silpnėjo, kadangi aš, baimės ir nerimasčio va- 
romas, visą dieną laksčiau aplink. Aš išlaksčiau puikią apylinkę, 
kaip aklas. Gamta ir tikybiniai guodžią motinos žodžiai buvo 
man beprasmės frazės, o mirtis pasiliko visados vienatinė išim- 
tina tiesa“. 

Moteris rašo Starbuckui: „Penkioliktais metais ėmiau bijoti 
mirties; aš netikėjau bemirtybe, tačiau turėjau beveik beprotišką 
nusiminimą, pamąsčius 'apie pavirtimą niekais. Tai vis didėjo, 
kol ta mintis padarė mano gyvenimą be galo vertą pasigailėji- 
mo, be vilties: Aš būčiau pasidariusi beprote, kaip manau, jei - 
nebūtų grįžusi viltis“. Tokie jausmai dažniausiai kyla iš fiziolo- 
ginių priežasčių: žmogus jaučia gyvenimą visoje pilnumoje, 0 
nėra tikras, siūbuoja, silpsta. . 

Mirties baimei stovi priešais noras mirti gal dėl to 
kad jauni žmonės lengviau atsisako nuo gyvenimo, kurio dar 
tinkamai nepažįsta. Dabar dar nesugedęs, paskui, Dievas žino, 
kas gali būti. Meysebugaitė trokšta mirties, nes ji kenčia dė! 
gyvenimo priešingybių, o Holsteinaitė kankinama net baimės 
gyventi dėl kliūčių, kurios atrodo perdidelės: „14 metais pasau- 
lis man atrodė tikrai, kaip ašarų pakalnė, pilna skurdo, purvo, 
biaurybių ir kalčių. Aš tuomet temačiau tik tai, kas atstumia, 
ir mane viskas stūmė šalin, net ir pasilinksminimai“. 


1) Dr. Bohne, Die rel. Entw. pp. 63, 65. 

Dar vienas dalykas kvaršina jauną žmogų. Lig tol buvo 
su Dievu pasitikėjimo santykis; dabar jis ima svyruoti, 
abejoti. Tą svyravimą jis aijaučia, kaip nepasitikėjimą Dievu, 
kaip kaltę, negalėdamas to sukliudyti. Tos kaltės jausmai yra 
kartais ankstyvos jaunystės apsireiškimas, Meysebugaitė sakosi: 
„Seni tikybiniai klausimai manyje atbudo nauju būdu. Aš ne- 
bebijojau daugiau kritikos; aš labai retai teėjau bažnyčion, nes 
aš ten nebegirdėjau naujų minčių, nebeturėjau naujų pargyve- 
nimų“.!) 

Holstelnailė rašo: „Kaip baisus buvo palyginimas apie ne- 
turtingą Lozorių ir turtuolį, kurs pakliuvo pragaran vien dėl 
to, kad buvo turtingas. Ar buvo turtas nuodėmė? Ar tai nepa- 
sibaisėtina, kad /monės, kuriems buvo gera, turi tai pakeisti 
amžina kančia. Pa:kiau tamsios vietos apie žmogaus predesti- 
naciją. Visa tai įstūmė mane didelin sumišiman; tai kankino 
„mane, kaip tikriausia, neišvengiamai gręsianti tikrybė. Visi rei- 
kalai tuo metu paliko šitų klausimų užpakalyje“?). 

Pagaliau jauname žmoguje reiškiasi vaikystės liek 2- 
nos, kurios tęsiasi brendimo metu. Taip Auguste Niemann'e 
tilpsta didžiausi priešingumai. Jis apie save sakosi: „Aš buvau 
drąsus teologas; sunkiausius klausimus apie laisvą valią ir pre- 
destinaciją, Dievo visako žinojimą ir žmogaus nupuolimą, vi- 
sas dogmatikos paslaptis aš rišau žaisdamas. Ąš galėjau net 
Spinozą sutaikyt su krikščionybe“?). 

Atsibudus sąmoningam tikybiniam gyvenimui, kaip jau ma- 
tėme, dažniausia įvyksta maištas. Tai pergyvena, su- 
lig Starbucko tyrinėjimais, 70 nuošimčių mergaičių ir 52 nuoš. 
berniukų. Yra dar dvi kitos statistikos iš to gyvenimo periodo. 
Nuti'as paduoda, kad 67 nuoš. tyrinėtų asmenų pergyveno ši- 
tokį maištą. Lancaster'o skaitoma tokių atsitikimų 61 nuoš. Tas 
apsireiškimas esti antrame greičiausio brendimo periode. Anot 
Starbucko, tai prasideda, bendrai imant, mergaitėse po 13 metų, 
berniukuose po 16; tęsiasi mergaitėse virš trejų metų, berniu- 
kuose virš 5. Taip tad supuola vienų audros su kitų tikybiniu 
pakilimu. 

To viso priežastis ne lyties sfera, kaip kai kas mano, 
bet fiziologinės ir psichologinės permainos, 
kurios įvyksta, pereinant iš vaikystės į brendimą. Jei atsiminsi- 
me, kad jaunas žmogus šiuo metu padaro beveik šuolį, tai ne- 
sistebėsime, jog jame pasireiškia nemaža įvykių, kurie galima 
būdinti, kaip nukrypimas nuo normališkos besiplėtojimo eigos. 
Atbudusios naujos jėgos negali tuojau sueiti sutartin, harmo- 
ningai veikti, ko! susigyvena tarp savęs. 

Jaunas žmogus, kaip atsibudusi asmenybė, pasijunta sun- 
kioje padėtyje. Pasaulis jam rodosi, kaip „sapnų sapne“. Jis 
randa reikalo spręsti, kokį pastatys sau gyvenimo tikslą, kokį 


i) Dr. Bohne. Die rel. Ent. 67 p. 
*) Dr. Bobne, p. 63. 
3) Dr. Bohne. Die rel. Entw. p. 72. 4 

dalyką laikys svarbiausiu, kokį suras sau gyvenimo pagrindą. 
Tas reikalas dažniausia esti tikybinis: „Mylėti Dievą už vis 1a- 
biau“. Iš to kyla pirmasis tikybos pakilimas. 

t Negalima griežtai sakyti, kad kiekviename jauname žmoguje 
atbudimas sielos gyvenimo turėtų pagrindinį tikybinį toną; rei- 
kia tačiau pažymėti, jog tas periodas pasižymi stipriu tikybi- 
niu gyvenimu; atrodo, lyg kad neprityręs žmogus, pamatęs prieš 
šave visą gyvenimo neaiškumą, instinktyviai griebtųsi amžino- 
sios paramos. 

Bet jis dar nėra gana subrendęs, kad nuūsistatytų vien už 
Dievą, kaip didžiausią vertybę; be to, jis dar nepažįsta kitų ver“ 
tybių, kurios jam peršasi; todėl prasideda svyravimas. Tasa- 
mėtymasis kyla iš visos jauno žmogaus struktūros, kurią suda- 
ro protas, valia ir jausmai. Prote reiškiasi kriticizmas, valioje 
—drąsa, jausmuose disonansas tarp sąžinės balso ir nemoralios 
tendencijos, kuri jaučiama, 2 

Jaunas žmogus linkęs duoti protui, kurs tuo metu daugiau 
ugdomas, negu tikybinis pagrindas, spręsti sunkiausius klausi- 
mus; jei protas tą palinkimą paseka, tai įvyksta smarkus vaiko 
tikybos griovimas, nes protas negali viso to, kaip norėtų suprasti; 
dėl to kyla visokių svyravimų, abejojimų. Jam tame padeda ki- 
tos jėgos: kokie nors pergyvenimai duoda progos irti vaikų ti- 
kybai. Kadangi jaunas žmogus negali sutaikinti ligtolaikinių pa- 
žiūrių su naujais įvykiais, tai ima svyruoti. 

Suimant krūvon nustatytus davinius, galima šit ką pasakyt. 
Vaiko tikyba besiplėtodama gali ramiai prieiti aukštesnį dvasios 
gyvenimą. Tais atvejais lig tol nesuprantami dalykai nejučiomis 
aiškėja ir esti pasisavinami; vaikiški jausmų vaizdai peržengiami, 
randasi nauji supratimai, kuriuos „aš“ pagauna intuityviu būdu. 

Vaiko tikybos besiplėtojimas gali būti katastrofingas dėlvidu- 
jinių priežasčių, jei tikybinis vaikystės turtas buvo nesuderintas su 
prieštaravimais ir dėl orutinių pergyvenimų, jei silpnučiai tiky- 
bos atžvilgiu žmonės perdaug esti prislėgti sunkauslikimo. | 

Dar tas perėjimo periodas pasižymi tuo, jog daugiausia 
griauna ir kad jo nutarimai — negalutini, nes jie grupuojasi ne 
visuose tikybiniuose centruose, o tik prote, Yra tai prisirengimo 
laikas, kai daroma vieta būsimiems tikybiniams -pergyvenimams. 


2. Tikybinės jaunuomenės abejonės. 


Aprašytuose atsitikimuose, ypač paskutiniuose trijuose reiš- 
kiasi tikybinės abejonės ir dorovės pakrikimas, du pagrindiniu 
tikybinės audros požymiu bręstančios jaunuomenės gyvenime. 
Apie juos reikia bent kiek plačiau pakalbėti. . 

Viena brendimo ypatybė tai tikybinės abejonės. Jei tai ne- 
būtų nuo seniau žinoma, naujesnių laikų statistika peraiškiai 
įrodytų. Sulig Starbuck'u !) atsakiusių padaryton ankieion pergy- 
venę abejonių periodą 53 0/, mergaičių ir 70 ?/, berniukų. 


!) Dr. Starbuck, Die e -Psych. II, p. 251. 

Tarp ankietos klausimų, kuriuos Weiglis išsiuntinėjo ir 
katalikų pedagogiškoms Miūncheno draugijoms, buvo prašoma 
suteikti žinių apie tikybines abejones ir sunkenybes. Iš kandi- 
datų į mokytojus atsakė 32; tarp jų buvo 8 be abejonių, 6 su 
mažais abejojimais, bendrai 43,8 nuoš. Kiti 56 nuoš. turėjo tiky- 
binių abejonių. Klaustų vyresniųjų atsakė 219; iš jų 53,0 nuoš, 
sakėsi neturėję abejonių, o 46 nuoš. buvo jų kankinti. 

Apie lietuvių jaunuomonę Gobis rašo: „Kiek man teko 
pažinti įvairių pažiūrų inteligentų ir kalbėti tuo reikalu, tai ab- 
soliutė jų dauguma, labai maža išimtimi, pasirodė pergyvenusi 
didesnį ar mažesnį religiško abejojimo periodą“ !). | Ė i 

Tikybines sunkenybes pergyvena ne vien besimokinanti 
jaunuomenė. Ir darbo jaunimas turi tuos pačius pergyvenimus 
nors ir kitoje formoje dėl kitokių gyvenimo sąlygų. Jame reiš- 
„ kiasi abejonės dažniau mažmožiuose. Bet, stingant atatinkamo 

pamokymo, jos plečiasi toliau ir veda ne vieną nutoliman nuo 
tikėjimo. Jė 
3 T. Dionys apie jaunimo draugijų narius rašo: „Tikyba rū- 
Pi jam daugiau, negu kas kita; jis kovoja už ją, ar prieš ją; jis 
viduje darbuojasi sunkiam uždaviniui sutaikinti ligtolaikinius 
savo tikybinius supratimus su imančiais ant jų viršų gyvenimo 
prityrimais ir su kaskart garsiau atsiliepiančiais prieštaravimais. 
Bet tikybos reikalas jame gyvesnis, negu kitados; jis draugijos 
klausimų dėžutę pripildo savomis abejonėmis ir nenukreipia 
susiįdomavęs akių nuo pirmininko lūpų, kai jis paskaitoje pa- 
liečia jo reikalą ir duoda jam nurodymų“ *). 

Starbuck'as apskaitė, jog iš berniukų šimto abejoti prade- 
da 12 gyvenimo metais 20/,, 13—29/, 14—129/;, 15—109/,, 16— 
10/ 17—79/, 18—179/,, 19—109/,, 20—109/„, | 21—29/,, 22—59/4, 
23—70/,, 24—29/,, 25 - 20/,, 26—59/0. Jokių naujų abejonių ne- 

besirandą po 30 amžiaus metų. 

Pėhlmannas, protestantų tikybos mokytojas, realinėje mo- 
kykloje Niūrnberge, skiria tris gyvenimo periodus: 1) naivaus 
vaiko tikėjimo laiką lig 15 amžiaus metų, 2) kritiškų abejonių 
laikotarpį nuo 16 lig 18 metų ir 3) prasidedančio savoliško ti- 
kėjimo tarpą. Tuos reiškinius privalo turėti prieš akis ganyto- 
jas; būtų neprotinga savotiškame optimizme užmerkti akis, ar 
manyti, jog jo globojamas jaunimas bus laiminga išimtis. š 

Taip pat svarbu pažint šaltiniai, iš kurių abejo- 
nės plaukia, Jau buvo pažymėta, kad svyravimai tikyboje 

"prasideda bręstant jaunuomenei. Toji aplinkybė duoda nurody- 
mų, kame turime ieškot priežasčių. Tų apsireiškimų šaknys glū- 
di fiziologinėse ir psichologinėse brendimo ypatybėse, proto, 
valios ir jausmų srityse. 

Kiekvieno idealiai nusistačiusio jauno žmogaus protas ver- 
žiasi tieson, aiškuman. Noras kritikuoti sukelia visokių abejonių. 


“1, Pirmosios jauny-tės psychologija p. 20. į 
*) Jugendpilege. Decemb. 1916, p. 84. ją 

Nežiūrint savo palinkimo neatviruman kasdieniame gyvenime, 
jis turi tame amžiuje stiprų palinkimą tieson. Įžeidimas teisės, 
tiesumo, ištikimybės jį erzina, 

Ypač šiame amžiuje nori žmogus pažinti, suprasti. Tas 
patraukimas į tiesą ir šviesą būtinai turi būti patenkintas ypač 
iš tikybinės pusės. Čia svarbiausias dalykas Dievo duotą tikė- 
jimą padaryti asmeniniu įsitikinimu ir visą pasaulėžiūrą pastatyti 
ant aiškaus pamato. 

Daugelis jaučia, kad jie patys sau pasidaro neteisingi, jei 
negali lig tol išmoktų tiesų giliau pamatuoti. Dėl to tikybinis 
švietimas visame turi turėti aišku, griežtą ir gilų pagrindimą, 
parodyti tikėjimo tiesą. Tikybos mokytojas su džiaugsmu tt- 
rėtų sutikti visus abejojimus ir paraginti prie atviro sunkenybių 
išdėstymo*). 


Ne tik iš atbudusio proto gręsia tikybai pavojus, betir iš | 


valios pušės. Vienas charakteringiausių požymių yra, kad bręs- 
tantis žmogus turi didelį, kartais liguistą troškimą savistovybės, 
laisvės, kad jis į kiekvieną orutinį autoritetą žiūri su nepasiti- 
kėjimu; jeigu jis jam priešinas, tai labai jo nekenčia, su juo ko- 
voja, prieštarauja net visų autoritetų šaltiniui, Dievui. 

Neilgai trukus, tas apsireiškimas įgyja galios ant religinio 
gyvenimo. Kaip matai, pradeda svyruoti vaiko tikėjimas. Prieš- 
taraujama ne tik dogmatams, bet ir įsakymams, Valia, įgijusi 
daugiau jėgos, nebebijo rizikos, net ryžtasi stoti kovon su doro- 
vės sankcija, 

Jaunas žmogus jaučiasi gyvai suinteresuotas dorovės rei- 
kalavimais, kuriuos uždeda tikyba, ir ta priešingybe, kuri dabar 
reiškiasi jo elgesyje: randasi disonansas tarp sąžinės balso ir 
nemoralios jausmų tendencijos. Dėl to nereikia stebėtis, kad ti- 
kybinės abejonės eina greta dorovės puolimo. Tai nustatoma 
net ankietomis, į kurias atsakė klausiamieji. 

Brendimo eigos sutvertas palinkimas abejoti gali būti su- 
stiprintas orutinių aplinkybių. Dabar prieš jauną žmogų stoja 
pasaulis su tikromis, ar tariamomis savo gėrybėmis; jis daugiau, 
ar mažiau susipažįsta su kultūros vertėmis ir jaučia reikalo nu- 
sistatyt dėl jų. . 

Weigl'is nurodo, kad abejonių priežastys minėtuose mo- 
kytojų kandidatuose, kurie prisipažino prie jų, buvę aštuoniuo- 
se atvejuose draugai, penkiuose—mokykla, trijuose — skaitykla, 
dviejuose — liūdnas pergyvenimas, viename — jauno žmogaus 
psichika. 

Šimtas viename užaugusiame, kurie sakėsi turėję abejonių, 
34 atsitikimuose svyravimų priežastys buvo draugai, 31—--moky- 
kla, 20—kritikavimas, 6 —- prigimties dvejotumas, 5 — skaitymai, 
3—nenurodytos priežastys, 2—liūdnas pergyvenimas. . 


2) Karl Mosterts. Jiūnglingsseelsorge... II-IV Auflage. Freiburg im 
Breisgau. 1923, p. 32. 

Įdomūs tuo atžvilgiu daviniai, kuriuos surinko nekatalikai. 
Starbuck'as !) ankietomis nustatė, kad vyrų tikybinių abejonių 
730/,„priežastis—auklėjimo įtaka, 15 ?/„—prigimties 
besiplėtojimas,9 ?„—nelaimė,30/,—negeras krikš- 
čioniųelgesys. 

Pėhlmann'as išveda tikybos svyravimą iš veržimosi abe- 
jonių iš apsupančio pasaulio į neprityrusį žmogų: „Mūsų .aukš- 
tesniųjų mokyklų jaunuomenė nuo 16 metų klauso ir žino visa, 
kas darosi pasaulyje, ir jai nėra nieko svetima, kas — žmogiška“ ?). 

Ypač svyravimų priežastis glūdi viešojo gyvenimo purvų 
besiveržime jaunuomenės tarpan; jie yra gausūs ir įvairūs. To- 
liau, į bręstančios jaunuomenės tikybą veikia mechaniškas gam- 
tos mokslų aiškinimas. Pagaliau klaidingas tikybos dėstymas, 
neatsižvelgiant į paūgėjusio žmogaus psichiką, kurioje įvyko 
žymių atmainų. 

Darbo jaunime proga svyruoti tikėjime ne tiek mąstymas, 
kiek pašaukimo sunkumas ir jo priedermės; nelygus tarp žmo 
nių padalijimas gyvenimui reikalingų gėrybių ir kasdienio gy- 

„venimo sunkenybės. Geriau aprūpintas jaunimas palankesnis ti- 
kybai, negu kenčiantis skurdą; trūkumai demoralizuoja ypač mer- 
gaites, o berniukams duoda progos abejoti Viešpaties apvaizda, 
teisingumu... 

Kokie dažnesni dalykai, dėl kurių įvyksta tikė- 
jimo krizis? Bendrai reikia pažymėti, jog prasideda maž- 
možiais, orutiniais dalykais, o baigiasi vidujiniais, svarbiausiais. 
Pagrindiniai klausimai, kurie patampa svyravimų objektu, einant 
Hoffmann'o žiniomis, yra primatas ir Bažnyčios neklaidingumas 
dėl nepalankaus tų tiesų svarstymo spaudoje, paskui, koks nors 
Dievo privalumas, ypač gerumas ir teisingumas; to priežastis — 
gyvenimo įvykiai; toliau, Kristaus dievystė... 

Nuodugniai šitą dalyką ištyrė Weigl'is. Iš 251 atsakymo, pa- 
duoda kaip abejonių objektą 29—skaistyklą,27—pragarą, 21—dan- 
gų, 19— Dievo esimą, 14 —Bažnyčios tikrumą, sakramentalijų veiki- 
mą, 13—pasauliu įkūrimą, 12—Kristaus Švč. Sakramente buvimą, 
11—N. Švč. P. M. Prasidėjimą, 0—Popiežiaus neklaidingumą, 
8— Dievo amžinumą, 7—stebuklus, 5— Viešpaties Apvaizdą, sie- 
los mokslą, Kristaus įsikūnijimą, 4—Švč. Trejybę, Dievo teisingu- 
mą, valios laisvę, atsikėlimą iš mirties, 3—Dievo visagalybę, 
šventumą, žmogaus nuodėmę... 

Jauni žmonės, kurie nepergyveno tikybinių abejonių, kar- 
tais esti pajuokiami, o jų įsitikinimai vadinami Iengvaminčių ti- 
kėjimu. Todėl kas reikia manyti apie abejones, 
sąmoningai gaivinamas tikėjimo dalykuose? Nuomonės apie 
abejones kitų mokslų srityje dažnai perkeliamos ant tikėjimo da- 
lykų. Teologai kartais paseka filosofus. Abejojimas apie tikėjimą 
esąs visai naturalus apsireiškimas. 


Lik sai daili d 


2 Religions-Psychologie, II, 255. 
2) Monatsblatter fiir den Evangel. Religionsunterricht, 1909, p. 143, 

Besiplėtojimo procesas, kurį .pergyvena jaunas žmogus, at- 
nešąs jį su savimi. Jauna dvasia esą džiaugiasi laisvo mintijimo | 
jėga, ji turinti pilną pasitikėjimą protu... Tas mąstymo pro: 
cesas turįs be kliūčių prieiti patį galą, kol pažinsiąs savo proto 
ribas, kol prasidėsianti savęs supratimo eiga. Todėl abejojimas 
esąs savaime suprantamas dalykas, perėjimo stadija iš vaiko 
mąstymo prie vyriško subrendimo. 

Taip tat abejojimas nesąs „pragaro demonas, bet įgimtas 
krizis, kurs ateinąs kiekvienam gilesniam asmeniui“. Todėl abe- 
jonės net esančios reikalingos. Jaunuomenė turinti būti veda- 


ma nuo paklusnumo prie autonomijos. Tiesos, kurios lig tol | 


buvusios įsakomos, turinčios tapti asmens dalykais. Bet šitai | 
galį tik tuokart įvykti, kada žmogus tuos dalykus kritiškai | 
įvertinąs. Tas įkainavimas įvykstąs per abejojimus. 

Juo pilniau atsiliepianti žmoguje asmens individualybės | 
jėga ir juo didesuius statąs reikalavimus apsupantis pasaulis, tuo. 
gyvesnis turįs būti abejojimas. Kur tik atsibundanti drąsa su- 
sekti tiesai, ten kyląs ir abejojimas. Tai turį tuo labiau atsitikti 
nes, kaip tat kai kurie pabrėžia, moksliškas mokinimas ir tikybinė 
mintis savo prigimtimi esą vienas antram priešingi... 

Individualizacijos procese abejojimas vaidinąs svarbų ir 
naudingą vaidmenį. Jis tvirtinąs doriškas jėgas, prisidedąs prie 
asmens auklėjimo. Kas atsisakąs nuo abejonių tas gaminąs sa- 
vyje palinkimą paskiau atsisakyti nuo žinių ir slopinąs troškimą 
naujų tiesų. 

Jei abejonės tikinčių tėvų, ar mokytojų slopinamos, tai 
„rezultate išaugąs silpnas žmogus, kurs negalįs atlikti rimtesnių 
gyvenimo reikalų, ar asmuo, kuriam užtvenkiamos normalios 
gyvenimo srovės, kad jos kada nors vėlesniu laiku dar stipriau 
atsilieptų“. Kitaip elgiantis, abejojimas esąs „dvasios paaiškė- 
jimo pirmtakūnas, kelyje žingsnis prie savęs apgalėjimo, ženklas, 
kad visos slaptos jėgos pradedančio. eiti aikštėn“!)... 

Tokias ir tolygias mintis apie 'ikybines jaunuomenės abe 
jones skelbia protestantų pedagogtai ir teologai, vadovaujam 
Starbuck'o. Toks tikybinių abejonių įvertinimas — abejotinos 
vertės. Gana tik paminėti, jog tokio įkainavimo šalininkai ne- | 
turi supratimo antgamtinio tikėjimo, net jo esmę atmeta, būtent 


priėmimą Viešpaties apreiškimo dėl Jo paties autoriteto. Bet ir | 


prigimti apsvarstymai neleidžia pritarti tokiam abejonių įverti- 
nimui. 


Tik viena sąlyga tikybines abejones galima būtų priskai- | 


tyti prie asmenybę lavinančių veiksnių, jei žmogus nepriimtų 
jokių suvaržymų iš kitų autoritetų ir tik tepripažintų tuos tiesos, 
ar doros dėsnius, kuriuos pats sau pastatė, Bet šitaip nėra: 
žmogus jaučiasi esąs prigulmingas nuo savo Sutvėrėjo ir Jojo 
įsakymų išreikštų Dekaloge, 


1) Dr. Starbuck, Rel. Ps. 250, 261. 

. Negalima taip pat pritarti nuomonei, buk abejonės esančios 
įgimtas krizis, kurį turįs pergyventi kiekvienas gilesnis asmuo. 
Pats Starbuck'as surado, kad bent 21 0/, berniukų palieka 
liuosasnuo tikybinių abejonių. Weiglio ir Hoffman'o daviniai 
dar geresni. Šitaip apsireiškianti besiplėtojimo forma duoda 
mums harmoningą perėjimą iš vaiko tikėjimo subrendiman. Tai 
turime laikyti naturaliu daiktu, abejones gi pripažinti kliudymu 
naturalės brendimo eigos. 

Todėl abejonės nėra būtinai reikalingas pri- 
gimties apsireiškimas brendimo eigoje nuo vaiko iki 
subrendusio, kas tuo netikėtų, težiūri statistikos davinių. Anot 
Starbuck'o !); berniukuose, kurie pakliuvo tan krizin, 73 ?/, esti 
priežastis auklėjimo įtaka. Specialiai, kaip „naturalų besiplėto- 
jirną“ Starbuck'as abejones terado jaunuomenės 15 /4. 

Tiesa fiziologinės ir psichologinės jaunuomenės ypatybės 
„yra linkusios abejoti, svyruoti dėl rūgimo visame organizme; 
todėl kas jaunuomenę paima savo globon, tas ir nuveda savais 
keliais. Toks apystovų sukeltas svyravimas tikėjime turi būti 
laikomas ne brendime glūdinčiu, nors brendimo metu pasireiškia. 


3. Dorovės pakrikimas. 


Tikybinė audra toliau pasižymi dorišku nesivaržymu, kas 
noromis jungiasi su kova prieš tikėjimo tiesas. Bręstančios jau- 
nuomenės dalis laikosi dorovės gyvenimo ribose. Taip gyvena 
ypač tie, kurie gerų aplinkybių apsaugomi nuo dorovės pakri- 
kimo. Dorovės gyvenimo pašlijimas remiasi fiziologiniais pergy- 
venimais ir ugdomas psichologinių faktų. 

„Vaikas auga kūnu ir dvasia, bet jis eina didyn pasyviai 
savindamasis. Jis savinasi sau vaizdų, kurie jo dvasiai pasitaiko 
tėvų namuose, mokykloje, siaurame akiratyje. Jo valia ir troški- 
mai daro pirmus žingsnius ir bandymus, bet vadovaujami; jisai 
siekia to, kas jį žadina ir kas jam patinks; nesvarstydamas jis 
apkabina tai, kas jam draugiškai peršasi. Jis meldžiasi noromis 
ir atsidėjęs kūnų; tokia jo nuotaika. 

„Kitaip jaunimas. Jo kūno nariai, jo pajėgos ir gabumai 
esti pripildyti, net perpildyti, kaip santakos duobės. Tūkstan- 
čiai norų kyla jame; jis nori augti, plėtotis; bet jis trokšta drau- 
ge darbuotis: jis nori drauge plėtoti, dirbti, jisai nori veikti. 

„Savo protu jisai stengiasi spręsti; jis svarsto; mėgsta kri- 

" tiką. Jis pradeda tyrinėti, mąstyti, lyginti, jungti ir sudėti. Žode- 
lis „kodėl“ neduoda ramumo jo sielai. 

„Jo valia renkasi; jis svyruoja tarp. dešinės ir kairės. Jis 
myli bei nekenčia; čia jis bando, ten mėgina. Jis nori būti laisvas 
ir vengia vadovavimo. Prieš prievartą ir griežtą spaudimą šiau- 
šiasi pajėga, maištu. 


1) Religions-Psychologie, II, 255. 

„Visa, ką jis pradeda, ką jis mąsto ir ką 'myli, daro su 
pajėga ir gyvumu. Visose jo gyvenimo apraiškose glūdi galin- 
gas perteklius energijos, gyvenimo džiaugsmo, gyveniman ver- 
žimosi; jis visa daro tam tikru atžvilgiu eikvodamas. 

„Drauge jisai gyvena konfliktų pasaulyje. Vi- 
duje rūgsta, putoja; jis svyruoja ir kasdien keičiasi; jame galin- 
gai kariaujama ir dirbama; jame kovoja tarp savęs protas ir vaiz- 
duotė; stovi prieš priešiais valia ir geiduliai. Kūnas ir dvasia 
galingai puola vienas antrą: kas šeimininkas namuose? Praei- 
tis ir dabartis, vaikystė ir jaunystė susieina koniliktan: kas tiesa? 
kas teisinga? kur aš turiu kreiptis? 

„Jame svyruoja jo gimdytojų paveikslas. Kaipo vaikas, 
laikė juos kilniausiais, geriausiais žmonėmis. Nusidėjimo ir klai- 
dos negalėjo prileisti juose. Pamažėli jie spraudžiasi klystančiųjų, 
klaidų apniktų žmonių eilėsna. 

„Mokykloje pažįsta jis Bažnyčią iš idealios pusės; Ji buvo 
jam viena, šventoji, katališkiškoji, apaštališkoji, stebuklingasai 
dieviškos išminties padaras. Dabar išsyk mato, kad kaikas gy- 
venime yra kitaip: jis pastebi nuostabius kunigus, kartais aiškią 
priešingybę tarp pamaldumo ir gyvenimo. Jis mato, kad pavir- 
šutinumas ir nuodėmė plačiai paplitę net Dievo Bažnyčioje. Ir 
pamažėli pradeda jam blukti gražus Bažnyčios paveikslas. 

„Tiesa, kurios jisai pirma mokėsi, anksčiau atrodė jam nepaju- 
dinama ir nesugriaunama. Dabar jis abejodamas klausia: kas yra 
tiesa? Lig šiol pasitikėjo, t kėjo kiekvienu žmogumi; o kaip jie 
kitaip jam dabar atrodo tikrame gyvenime! Kitaip jie kalba, negu 
„gimdytojų namai ir mokykla! Kur yra gėris? kur blogis? Daž- 
nai jam rodosi, kad pasikeitė dešinė ir kairė. Taip pakliūva ne | 
ramybėn ir maištan visos jo žinios. 

„Ir kaip keičiasi jo norai! Puikybė ir neapykanta, meilė ir 
nuliūdimas, ilgesys, paguoda ir gašlumas, — kaip tai natura- 
liai, galingai pataikauja ir prašo, atakuoja ir grasina prieš gerą, 
prieš seną, prieš garbingą. Radosi kova, kurios jis nenujautė; 
jis gyvena koniliktų pasaulyje. 

„Savotiškiausia yra tai: jis įokio vadovavimo nenori, o taip 
labai jo reikalingas. Jo protas nori pažinti, atskirti, surasti; bet jis 
neprityręs ir neišsimiklinęs. Jo valia nori mylėti, pasirinkti, trok- 
štų atsiekti gera; bet jis dar nenusistovėjęs ir silpnas. Šešėlis 
ir tikrybė ginčijasi dėl jo sielos; dažnai pergali šešėlis, kurs ar-. | 
čiau yra ir stipriau veikia. Jis dar nesugeba įsiveržti padarų 
vidun, branduolia, esmėn. Dažnai jis esti be palarties, dažnai 
svyruojantis, dažnai klystantis, dažnai apsivylęs; jis visur reika- 
lingas auklėtojo, patarėjo, vadovo, paguodėjo. 

„Paskutinis jaunimo charakteristikos bruožas, man rodos, 
šitas. Jis pamažėli pradeda kilti virš savo paties asmens, virš 
paties savęs išsitiesti ir dairytis į kitus, kuriuos galėtų mylėti 
ir būti jiems geras. Jame atsibunda vyras, bet vaikiškoje sudėtyje. 
Jis ilgisi draugystės, žiūri jis į mergaitę; randasi bendrumo 
jausmas; jis veikia masėse ar kaip vadovas, ar kaip kaimenės 


* 


TE 


dalis, sulig savo būdo savybėmis. Taip pat kyla jame suprati- 
mas ir atsakomybės jausmas: 

„Tai yra, kaip man rodosi, keliais bruožais nupieštas jau- 
nuolio paveikslas. Visados jis toksai buvo. Bet mūsų laikais, 
kurie anksti jį patį vieną palieka sau, kurie jį prieš laiką stu- 
mia subrendiman, visa tai pasireiškia gaivalingiau, stipriau ir 
aiškiau“ !), 

Silpnybės ir klaidos, kurias turėjo senovės jaunuomenė, 
turi taip pat šių dienų jaunimas; bet, pasikeitus sąlygoms, jos 
dabar pavojingesnės; jų apniktas jaunas žmogus nebepasižymi 
tuo naiviškumu, vaikiškumu, tuo pasidavimo jausmu, kurs jam 
anksčiau buvo įskiepytas išviršinių sąlygų; tuo gerbimu senų 


 palikimų, papročių, tąja baime vyresnybės šeimynoje, visuome- 
“ nėje, valstybėje, mokykloje, bažnyčioje. 


+ 


Viso šito vietoje perdaug dabarties jauni mas bran- 


"gina laisvę, kuri jam dabar, ar netrukus gyvenime, turi būti 


duota, kai tik jis paaugs, kaip ir kiti. Jis mato ir girdi, kaip kiti 
užaugę kovoja dėl kaskart didesnės laisvės ir apsisprendimo. 
Jis yra liudytojas politinių, ūkiškų jų ir tikybinių kovų, kas se- 
nas tradicijas abejonėn paduoda, į kurias jau norima ir jaunuo- 
menę įtraukti. Jei net ir norėtų, negali jaunimas tų kovų iš 
vengti; jis turi užimti poziciją ir gintis, 

Seniau jaunas liaudies žmogus galėjo pasakyti sau, kad 
jis paskiau irgi turės atsižadėti daugelio teisių ir laisvių, kurios 
kitiems, o ne jo luomui priklausė. Siandien žino net jaunas 
darbininkas, kad jis užaugęs turės rinkimų teises, turės dalyvauti 
visuomenės santykių tvarkyme; jojo ir jo šeimos buitis priklauso 
nuo pozicijos, kurią užims jo luomas. Jaunas amatninkas, 
pirklys, ūkininkas, valdininkas mato ir jaučia, kaip jo luomas 
turi solidariai veikti, 

Kaip katalikas negali pasitenkinti laiminga savo kūdikystės 
tikyba, kadangi tikybinės abejonės ir dorovės kovos jį apninka 
iš visų pusių. Todėl ne iš užmačios, bet aplinkybių verčiamas, 
nes laisvesniu oru kvėpuoja, šiandien veržiasi jaunas žmogus 
į savistovybę, apsisprendimą, laisvą darbą ?). 

„Tų metų žmogus yra sau ir kitiems mįslė; dažnai negali 
visai pasirodyti, ginasi nuo nedailių įsikišimų į jo besidarant, 


neaiškų „aš“. Jis mato mumyse vyresniuose priešus. Jaunuo 


menė jaučia, kad mes jai pavydime ateities, kuri jiems priklauso 
neleidžiame jos prie stalo. Ji mato mūsų baimę iš jos pusės 
ir tai daro ją šiurkščia. Kartoju, ką esu kitur pasakęs: „Jei mes 


gerbtumėm jaunuomenėje ateitį, jį mumyse gerbtų praeitį“ 3). 


Jaunam žmogui bręstant, sukyla visos pajėgos, randasi pa- 
linkimas įgyti savistovybės, laisvės, garbės. Klaidingame supra- 


1) Dr. Kruchen. Praesides--Korrespondenž, 1907 p. 258. Cit. sulig Dr. 
August Pieper, pusl. 14. 

?) Dr. August Pieper Jugendiūrsorge und Jugendvereine. M. Gladbach 
1910, p. 12—17. 

3, Dr. Bauer. Psychologie der Jugendlichen. 

time tų savimi kilnių gėrybių, jaunuomenės daugelis priešta- 
rauja kiekvienam kad ir teisingam varžymui, 
taip pat ir asmenims, kurie yra tvarkos dabotojais, net ir Tam, 
iš kurio yra kilę visi asmens laisvės apribavimai. : 

Sielos dispozicija brendimo metu daro jaunuomenę visam 
kam tikusia. Bet daugiausia nusižengiama dorovės 
reikalavimams siauresne prasme,būtent nusikal- 
timais VI įsakymui. To priežastis brendimas užaugusiu žmo- 
gumi. Prasidėjus brendimui, skiriasi berniukai nuo mergaičių, 
kurie lig tol ramiai sau drauge žaidė; bet vien tik tam, kad vie- 
ni antru nesąmoningai ilgėtųsi!). 

Bręstant didėja drovos jausmas, ypač mergaitėse; kai ku- 
rios iš gėdos nurausta ir nuleidžia žemyn akis, kad kas iš vyrų jas 
pakalbina. Pirmoje jaunystėje ypač gėdimasi lyties organų; kai 
kurios drovisi net savo krūčių, varžo savo krūtinę; bet vėliau 
apsipranta, net stengiasi atkreipti kitų akis į savo moteriškumo 
žymes. 
, Brendimui toliau žengiant, antroji lytis darosi labai įdomi. 
Tą interesą ugdo pamažėli stiprėjanti trauka, kuri kaip. magne- 
tas vieną lytį traukia prie antros. Negalint susieiti, kalbėtis, 
griebiasi skaityti erotišką literatūrą—romanus, laiko prie savęs 
pornografiškus atvirukus, kuriuos kartkartėmis varto, gėrisi jų 
vaizdais. 

Lyties instinktui atbudus, maža kokia nors orutinė prie- 
žastis veda prie masturbacijos, kai kada netprie sėbravimo su 
kita lytimi. Pradžioje dažniausia kovojama su nuodėme; bet 
po daugelio nupuolimų, liaunamasi griežtai prieštaravus, silpsta 
valios patvarumas, įsivyrauja piktas paprotys.?) 

Savotiškas taip pat yra jaunuomenės palinkimas ne- 
gerbti tėvų, mokytojų, kurs pereina kartais atviron kovon. 
„Jaunuoliams tėvai jau nebevaidina tokio svarbaus vaidmens, 
kaip vaikams, nes dabar jie pradeda svajoti, kaip savarankiškai 
gyventi ir susisukti lizdą. „Pereinant iš vaikiškumo į vyriškumą, 
ar moteriškumą, stiprėja ambicijos jausmas, kurs dažnai pasie- | 
kia net kraštutinumą. j 

„Jaunimas mėgsta didžiuotis ir rodyti dirbtinę savo 
didybę, mėgsta puikuotis ir. todėl labai greit užsigauna; mėgsta 
kitus žeminti ir dėl to pradeda kritikuoti tėvų, mokytojų ir 
kitų vyresniųjų nuomones; jausdamiesi esą suaugę, pasitiki savo 
tizinėmis ir protinėmis pajėgomis; ir todėl daro pastangų visą | 
savo gyvenimą sutvarkyti be vyresniųjų įtakos, | 
kuri jiems atrodo despotiška, nes varžanti jų asmens laisvę. Ka- | 
dangi jaunimo emocijos pasižymi ekspansingumu, tai jaunimas | 
laisvės vardu ir kovoja su visu tuo, kas varžo jo norus“?), Ė 


| 


1) Stern. Jugendpšichologie, p. 66. š . 
2) K. Paltarokas. Seksualinis jaunuomenės švietimas. Kaunas, 1926 m. | 
PD. 7—9; 33--36. r 
*) Gobis. Pirmosios jaunystės psichologija, p. 12. 

Nežiūrint besiplėtojančios teisės ir teisingumo sąvokos, ja u- 
nuomenėje reiškiasi prasižengimų prieš tiesą, 
teisybę ir kitų žmonių asmenį: kitų jaunų negerbimas, tyčioji- 
masis, stumdymas, mušimas... ypač mergaitės nemėgsta vienos 
kitų, nes į jas žiūri, kaip į savo konkurentes. 

Kaip bebūtų jautrus jaunas žmogus, jis be atodairos nu- 
sižengia prieš tai, kas priklauso kitiems žmonėms, ar Dievui; 
net prieina to, kad tais savo trūkumais ima didžiuotis: 
berniukai su pasigėrėjimu ima rūkyti, vartoti alkoholį, girtis savo 
stačiokiškumu... mergaitės flirtuoti, koketuoti, nepaprastai rėdytis...!) 

Reikia net nepamiršti, kad brendimo metu kartais rei š- 
kiasi net patologiškų dalykų. Pažvelkime dar į tas 
ypatingas brendimo apraiškas ir paklauskime, kaip jaučiasi bręs- 
tantis jaunimas, ypač vyriškasis? Kartais jam labai gera, kai ne- 
paprastu apetitu gali gerai pavalgyti ir bręstančiam kūnui duoti 
tai, ko jis nori, 4 

Kuomet jis gali pavartoti stiprėjančius raumenis, tuokart 
jis ieško sunkiausios dėžės pakelti; pavojingiausias čiaužimas 
jam malonumas; pašėlusios peštynės jam džiaugsmas. Kur dabar 
dėtis su verdančiu krauju? Jis drasko sau odą, kad galėtų ma- 
tyti tekantį kraują. Jis bevelytų pasaulį sudaužyt gabalais, bent 
išmušti porą langų, ar išlaužti porą baslių. 

Paskiau guli jisai sustingęs žolėje; didelė laimė tuose me- 
tuose, jei gali tinkamai išsimiegoti. Didžiausias gyvenimo 
džiaugsmas staiga pasikeičia nusiminimu, dažnai lydimas galvos 
skaudėjimo, kurs liaunasi pilnai subrendus. Jaunuomenė kenčia— 
serga daug dažniau, negu mes manome; jos pasileidimas yra 
kartais pridengtas nusiminimas, jos tinginystė—silpnybė; ji pati 
dar nėra savęs valdovė; tai indas, kurs gręsia būti perplėštas 
savo tūrio ir išorinio spaudimo sutriuškintas?). 

Vadinamoji mažakraujystė net ir berniuke yra dažnai ne tik ona- 
nijos, bet ir kitų dvasios iškrypimų vaisius. Cia reikia priskaityti 
užpuolančius palinkimus, kuriuos neaiškiai vadiname histeriškais, 
noras vogti, padegti, lyties jausmų iškrypimas, tikybiniai skru- 
pulai ir tolygūs dalykai, kurie dažnai visai dingste, taip kad 
laikinai jų apniktas žmogus gali būti protingiausias ir geriau- 
sias. Ačiū Dievui, kad jaunuomenė turi tiek atsparos, jog per- 
gali netiktai vidujinį rūgimą, bet ir vyresniųjų nesupratimą. 

Mes turime žinoti, ne vien kaip jaunuomenė atrodo, bet ir 
kodėl ji tokia. Turime atsižiūrėti to, kas įvyksta jos kūne, nes 
jos visas sielos stovis nuo to priklauso. Bręstant įvyksta 
didelė pervarta, apie kurią vienas poetas yra pasakęs: „Jau- 
nuomenė yra girta be vyno“. D-ras Bierent sako: „Brendimas 
mergaitėje reiškia—tiktai susierzinimą; berniuke brendimas virsta 
paroksizmu“. 

Tiesa, kaip brendimo pradžia, taip ir eiga yra įvairesnė, 
negu paprastai manoma; bet esmėje yra taip. To lig šiol maža 


) Stern. Jugendps. p. 74. 
2) Dr. Bauer. Psychologie der Jugendliehen p. 5 

težiūrėta; tie perėjimo metai reikalauja daug dėmesio, kaip ber- 
"niukuose, taip ir mergaitėse. Sunkumas pereiti jaunystę be kri- 
zio yra tuo padidinamas, kad fiziologinis besiplėtojimas eina ne 
sistemingai, 
Per 1—2 metus, prasidėjus brendirnui, jauno žmogaus šir- 
dis padidėja !/; dalim, išauga beveik iki užaugusio žmogaus di- 
dumo; kraujo spaudimas žymiai stiprėja, tuotarpu kad arterijų 
talpumas siaurėja; kraujuje randasi daugiau raudonų burbuliukų; 
plaučių talpumas auga; kvėpuojant angliarūgščio kiekis didėja; 
išsivystymas jaknų, inkstų ir muskulatūros, padidėjęs lyties or- 
ganų veikimas, kuriame turi dalyvauti gyviau veikianti nervų sistema. 
 Smagenys pasiekia savo pastovų dydį; jų žievės tam 


tikri centrai ima veikti ir per išsiplėtojimą tam tikrų gįslelių at- | 
rodo sutapęs lengvas galvos didėjimas; sujudinamos naujos dva- | 
sios pajėgos, kurios priduoda pakraipos supratimui, veikimui ir | 


vaizduotei. Jei tat prigimtis fizioliginį augimą remia tuo besi- 
plėtojimo kriziu, kurį mes laikome normaliu, tai nereikia stebėtis, 
kad įvyksta psichiniame gyvenime netaisyklingumų. Žinomas yra 
faktas, kad fiziologinės permainos yra tiesioginiame ryšyje su 
psichiniu stoviu !). 

Dažnai manoma, kad kame kūno besiplėtojimas labai sti- 
prus, ten sielos veikimas mažėjąs ir atbulai, nes muskulai ir 
smagenys vieni antriems pavydintys kraujo. Bet kai kurie tyrinė- 
tojai tvirtina priešingai: stipriai dvasia pažengusiuose mokiniuose 
greičiau einąs ir kūno besiplėtojimas. Benčrai galima sakyti, kad 
šitoje, sunkioje srityje dar nėra vienos nuomonės, dar yra pažiūrų 
skirtumas. 

Mums čia svarbu pažymėti, jog, jaunuomenės kūnui bręs- 
tant, vyksta tokių permainų, kurios turi būti pastebėtos ir jos 
sieloje kaipo stipriai ugdančios, drumstančios, kliudančios; tat 
ypač reikia pastebėti apie lyties jausmą, kurs normalinėse sąlygose 
atbunda brendimo metu ir stoja priešakyje visų kitų jausmų. 


4. Nuo tikybos tolimo periodas. 


Po tikybinių abejonių ir doriško nesivaržymo periodo, kurs 
dažnai seka tam tikrą tikybinio gyvenimo pakilimą, galima paste- 
bėti atslūgimas; jis tęsiasi kartais ilgesnį laiką; šitas periodas 
reiškiasi charakteringu nenoru visa, kas — antgamtiška. Bet me- 
džiaga nušviesti nutolimo periodui yra sulyginant negausi; to- 
dėl tolimesnės išvados dalinai reikia remti hipotezėmis. 


Yra susektas daiktas, jog įvyksta nutolimo nuo tikybos | 


periodas. Ne tik Starbuck'as ir Hotfmann'as prieina tos išvados, 
bet ir autobiografijos rodo, kad po tikybos pakilimo brendimo 
periodo pradžioje ir, pergyvenus aukščiausį laipsnį, bent neišsi- 
laikoma per visą jaunystę toje aukštumoje. Gausinguose atsiti- | 
kimuose pereinama bręstant abejutiškumo sto- 


1) Dr. Starbuck, II, 333. 

vin, net nutolstama nuo tikybos. Mokinių daugiau trečdalio pa- 
kliūva šiton padėtin. Gobio daviniais dešimts nuošimčių virsta 
bedieviais, kiti darosi abejučiai. 

Dažnai esti taip, kaip Hoffimanui pranešė buvęs jo moki- 
nys: „Mano labai aievotos kūdikystės gyvą tikybos jausmą kas- 
kart labiau aš atbukinau, besiplėtojant brendimui. Ypač tai pa- 
sireiškė maž daug nuo 16 amžiaus metų. Nuo to laiko esu ti- 
kybos dalykuose abejutis, nebūdamas tačiau Bažnyčios priešas. 
pato „gyvenimo pažiūra supuola su (GOoraco posakiu „carpe 
diem“ !). 

Tokių žmonių elgesys yra įvairus destis, koks jų tempera- 
mentas ir prityrimas, kurio jie sau įsigijo, bent manosi turį. Jų 
vieni stengiasi pasirodyti abejučiais, kiti at- 
sidėję gina savo nusistatymus prieš tikėjimą. 
Hoffmanno daviniais einant, abidvi grupės esančios lygios. Kai 
kurie pakliūva stovin erzinimosi, net džiaugsmo daryti kitiems 
asmeninių nemalonumų, pavyzdžiui — tikybos mokytojui. 

Vienas mokinys, tokiu kritingu metu apleidęs gimnaziją ir 
įstojęs kiton mokyklon, rašė Hoffimannui: „Aš jaučiau slaptą 

„ džiaugsmą, kad mano pažiūros į Bažnyčią ir Bažnyčios daly- 
kus visiškai persimainė, retai didžiausiam nuliūdimui tuometinio 
mano tikybos mokytojo, kurs žinojo mano nusistatymą iš pa- 
našių ginčų“. Kapelionas jo buvo net pultas laikraštyje už tai, 
kad jį buvo įspėjęs dėl blogų knygų skaitymo. 

Tačiau ne visi, kurie rodosi abejučiais, yra tokie. T. Dio- 
nys rašo ?): „Tikyba jauname žmoguje retai tepasireiškia griežtai; 
nes kaip tiktai brendimo periode jaunas žmogus turi stebėtiną . 
nenorą išreikšti ją orutiniu būdu, jeigu jo neragina rodyti pamal- 
dumo konsekventingas auklėjimas ar veidmainystė“. 

Schulte pasakoja, per gimnazistų rekolekcijas puolęs jam 
akysna 7 kl. mokinys nepaprastu savo elgesiu; jau norėjęs prieiti 
jį ir pasakyti, kad kitų nepiktintų, bent pasišalintų... Kaip šit 
pats atėjęs pas jį kambarin. Ilgesniame pašnekėsyje, kuriame 
gana vaikiškai išreiškęs savo sielos reikalus, pasirodęs žmogus 
tos rūšies, kurios nesitikėta. Baigiant pasikalbėjimą, Schulte pa- 
sakęs, jis esąs jam psichologinė mįslė, nes taip keistai elgęsis 
rekolekcijose. Mokinys taręs: „Gerbiamasis! iš mano pusės buvo tai 
grynas apsimetimas prieš mano klasės draugus; jie neprivalo 
patėmyti, kas man guli ant širdies“ 3). 

Šitos apraiškos nesuprastų, kas manytų jauną žmogų ne- 
turint tikybos: jam sunku rodyti vidujinius jausmus viešai, ypač 
kada vidus nebeatsako reikalaujamoms formoms; ir žmonių 
baimė šitame gyvenimo periode kliudo kai kuriems, net giliai 
tikintiems rodyti savo įsitikinimus: kitaip manantys draugai ne- 
turi žinoti jo nusistatymo, pažiūrų... 


1) Dr. Hoffmaun, Handbuch, 309. 

2) Jugendpilege. 1916 p. 84. 

3) Die Kirche und die Gebildeten. III Auflage, Freiburg im Br. 1919 + 
p. 164. 

Perėjimas į sąmoningą tikybinį abejutiškumą dažniausia 
įvyksta mokiniuose apie 16 amžiaus metus. 
Numano tai patys mokiniai; vienam kapelionui sykį tarė: jei ati- 
dėsi tuos klausimus vėlesniam laikui, tai mums bus pervėlu. Iš 
Hotfmanno surinktų žinių pasirodo, kad toji permaina daugu- 
moje įvyksta pamažėli; vienas aprašo ją, kaip įvykusią gana 
staiga, 

Jeigu ieškosime abejutiškumo priežasčių, tai 
turėsime pasakyti, kad nutolimas nuo tikybos daugiausia yra 
vaisius brendimo su jo ypatybėmis. Fiziologinis to pamatas glūdi 
bendrame rūgime, kurs tuo metu persunkia sielą ir kūną; viskas 
viduje rūgsta, putoja; žmogus gyvena koniliktų pasaulyje; pro- 


tas ir valia kovoja tarp savęs; dvasia ir kūnas atakuoja vienas 4 


antrą; negali nepaliestas išlikti tikybinis žmogaus gyvenimas: 
šešėlis ir tikrybė kovoja dėl jo sielos; dažnai pergali šėšėlis, kurs 
arčiau yra ir stipriau veikia. į 
„ Pirmiau, bendrai sakant, jaunas žmogus nežinojo, ko jis 

nori; dabar pradeda jausti, ko jis nori; randasi naujos 
susiinteresavimo sritys: poezija, dailė, muzika, mokslas, 
sportas, kurios vadinamos pasauliu. Kai kas pajunta 
priešingybę tarp Dievo ir pasaulio; jaučia reikalo nusistatyti už 
vieną ar antrą. Pasaulis, būtent kitų gyvenimo sričių visuma, 
reikalauja sau teisių; tat įvyksta kartais su nepaprasta energija. 

Meysenbug'aitė !) apie laiką prieš konfirmaciją sakosi: 
„Aš jaučiausi stipra kovoje, pradėtoje su pasauliu, kurs prie- 
šingas dvasiai. Rimtai galvojau apie sielos išganymą. Nenorė.- 


"jau tenkintis vien žodžiais, bet iš tikrųjų vykdyti krikščionišką 


dievotumną ir užtikrinti dvasiai pergalę kūno, ką man tikėjimas 
rodė, kaipo tobulybės tikslą. Bet kaip tik, tartum gundytojas 
būtų norėjęs mane išbandyti, tuo pačiu metu jaučiau meilę gy- 
venimo ir viso, kas yra gražaus, atbundant manyje pilna jėga. 
Demonas -vis iš nauja vedė mane ant aukštybių, rodė - man vi- 
sas gyvenimo brangenybes ir sakė: visa tai norėtum apleisti“ | 

itie jausmai, nors Meysenbug'aitė juos slopina, darosi vis sti- | 
presni; jinai prie konfirmacijos su didžiausia baime taria sau: | 
„Ne, aš neverta esu; aš myliu pasaulį, saulę, gėles, jaunystę, | 
grožį“. Taip tat reiškiasi naujo laikotarpio pradžia. Tame pasi- | 
dalijime tarp Dievo ir pasaulio, jaunas žmogus, palinkęs į tiky+ 
bą, išsyk nori nusistatyti už tikybą, dažnai net su džiaugsmin- 
gu atsidavimu Dievui. 

Kristina Holsteinaitė rašo: „Paskutinėje mokslo savaitėje 
susikaupė krūvon visa, ką talpino savyje mano vaikystė — link- 
smybės ir tuštybė, rimtis ir susimąstymas. Aš buvau tvirtai nu- 
sistačiusi nuo konfirmacijos dienos pertraukti visą ligtolaikinį 
mano gyvenimą... kaip apdulkėjusį seną rūbą, norėjau savo vai- 
kystės gyvenimą nuvalyti ir nuo to Verbų sekmadienio pradėti | 
naują nekaltą be dėmės gyvenimą. Šito nežiūrint, o gal kaip tik | 


1) Dr. Bohne, p. 88. 

dėl to, gyvenau paskutines mano vaikystės dienas pilnais bruožais. 
Kas popietė aplink laksčiau po sodžių su savo mokslo draugė- 
mis“. Holsteinaitės širdis yra visa „pasaulio“ pusėje, nežiūrint vi- 
so pasiryžimo Dievui tarnauti. 

Jauname žmoguje glūdi palinkimas į kraštutinumą. Nežiūrint 
gyvenimo nepažinimo, žmogus jaučiatikybos: eikala- 
vimų griežtumą. Dievui atsiduot, reiškia jam — atsisakyti 
nuo pasaulio. Persunkimas šio gyvenimo reikalų tikybos dva- 
sia niekad jauno žmogaus nesvarstomas: tai būtų pusiau! Visu 
griežtumu kreipiamas žmogus į tikybinį tiksla, vienvbę su 
Dievv. | 

Bet užtat laukiama iš Dievo, kad irjis lygiu 
atsidavimu atsakytų ir atsiduotų žmogui. Laukiama, kad 
visi troškimai būtų patenkinti, norima beveik aiškaus stebuklo, 
pastovaus laimės jausmo, pilnos doriškos nekaltybės. Maysen- 
bugaitė sakosi: „Apčiuopti begalinį, turėti amžinos tiesos ap- 

"reiškimą, Dievo malonės būti paversta nauja idealia esybe;buvo 
tai, ko gauti troško mano siela, ko tikėjaus paskutinėje iškil- 
mingoje savaitėje prieš:savo konfirmaciją“ 

Bet perdaug išsvajotas idealas neįvyksta; pa" 

maldumo ir laimės jausmas neateina, bent nepasilieka ilgiau; 
kai kurį laiką kovojama su nusiminimu dėl atsiekimo savo tikslo. 
Kristina Holsteinaitė rašo: „Karštomis maldomis kartkartėmis 
sužadinau viršžemišką jausmą Dievo artumo ir mano siela pri- 
lipo prie kilnaus nekalto Dievo Sūnaus paveikslo“. 
2 Tikslas tačiau neatsiekiamas; Dievas neapsireiškia; viduji- 
nis gyvenimas nepripildomas. Taip klystama dėl tikybos, kad 
ji negalinti patenkinti žmogaus; imama dvejoti dėljos 
vertės ir, lyg apsivylus, gręžiamasi nuo jos. Ne- 
betikima, kad ji galėtų patenkinti gyvenimo reikalus. Toksai, 
tartum, apsivylimas veda jaunus žmones į tikybinio gyvenimo 
puolimą. 

Vienuose slopsta jėgos, pamačius savo pastangų neva 
bergždumą; ateina laikas apatijos, abejutiškumo, kol jėgos pasilsi; 
tuokart jie pamiažėli su didėjančiu gyvenimo džiaugsmu atsi- 
duoda „pasauliui“; kiti greit puola „pasaulio“ glėbin. 
Juo mažesnis esti atsidėjimas Dievui, bendrai sakant, tuo silp- 
nesnis esti koniliktas tarp Dievo ir pasaulio, tuo lėtesnis ir lai- | 
svesnis nuo šiurkštumų perėjimas. 

Tuo pačiu metu atbudęs erotikos jausmas, išsyk gal tiky- 
bos nustumtas užpakalin, darosi kaskart stipresnis, pagaliau 
ima vaidinti viešpataujantį vaidmenį; jis panašus į erškėtį, kurs 
gręsia nusmelkti rožę, užklėsdamas orą ir šviesą. Lyties jau- 
smas naujas, todėl gyvesnis, smelkia kitus jausmus; jeigu per- 
daug stiprus, tai sulig prigimties dėsniu tarpsta kitų jėgų Iė- 
šomis, drauge ir tikybos. 

Daugelis autobiografiją duoda žinių apie aibudimą meilės 
kitai lyčiai. Toji meilė iš pradžios esanti labai ideali, visai laisva 
nuo geidulių, net kartais turinti tikybinio pobūdžio; mylima ber- 

niuke, ar mergaitėje daugiau ideją; tačiau meilėje kitai lyčiai 
glūdi prisirišimas prie žmogaus, atsitraukimas 
nuo Dievo, kurs įsakoma mylėti visomis savo pajėgomis. 

Labai slopinamas tikybinis gyvenimas viso- 
kių abejonių; jos glūdi žmogaus viduje, kaip nesuvirškin- 
tas maistas. Holsteinaitė taip apie save sakosi: „Pasaulis darė- 
si man vis gražesnis.. Kiek laiminga nebūčiau buvusi tose ra- 
mybės dienose, mano sielos dugne gulėjo neišrišti klausimai. Vėl 
apniko mane seni vaizdai, bet jie nebeturėjo daugiau tos galioje 
su kuria jie visados baugino mano sielą“. 

Dievuje pripažįstama meilė; bet visa, kas nesuprantama 
kaip teismas, pasmerkimas... atmetamas. Čia sprendžia ne pro- 
tas, o jautri gyvenimo meilė. Prisideda ir tai, kad mintis apie kaltę, | 
kuri tikybinio pakilimo laiku buvo taip gyva, dabar šalinasi; | 
jaunas žmogus nenori matyt kaltės; gręžiasi savaime šviesion | 
pusėn, nemėgsta šešėlių... Daugelis pavyzdžių tai rodo, kad nu- | 
tolimo periode tuo atžvilgiu įvyksta didelė permaina. < 

Pirma buvo gyva kaltės idėja, kuri kainavo daug nervų; 
dabar visai kas kita. Holsteinaitė sakosi: „Aš negalėjau daugiau 
tikėti pragaru; buvo negalima, kad meilės Dievas klystančius 
savo vaikus amžinai smerktų kančių vieton“. Čia kaltė virsta 
jau klaida. Kai tik apsnūsta tikybinis gyvenimas, tai mažėja ir 
sąžinės jautrumas, ir kaltės sąvoka temsta. 

Jaunas žmogus visas priklauso pasauliui. Funkė sakos: 
„Aš jau buvau tame gyvenimo periode, kuriame tverti, veikti, 
plėtotis, augti — rodėsi svarbiausia, nuolatinis mano rū- 
pestis buvo tas, kad aš dėl ligos nieko nepažengiau ir jo- 
kios vilties neturėjau išplėtoti kuomet nors palinkimus, kuriuos 
jaučiau savyje“. Apie tikybinius dalykus taip išsitarė, kad ro- 
dėsi nuobodu danguje nieko neveikti, tik giedoti tris kartus 
šventas garbės giesmes, 

Žmogus!) dabar keliauja per įvairias gyveni- 
mo sritis; kokioj eilėje pergyvena jas, ar visas paliečia, pri- 
klauso nuo jo paties ir orutinių sąlygų; kartais, žiūrint pašau- 
kimo, susiinteresuoja vienu dalyku, kiti liekasi nuošalyje; mums 
tai nesvarbu, bet. mums rūpi tikybinis procesas. Nors tikybinis 
gyvenimas atslūgsta, tačiau besiplėtojimas nesustoja, kartais kad | 
ir pasąmonio gelmėse klesti. Nežiūrint medžiagos trūkumo, ga- 
lima vienok atskirti dvi grupės. . 

Vieni eina iš dvasios srities į dvasios sritį, | 
pergyvena vidujinę jos vertę ir svarsto ją iš tikybos pusės; pa- | 
galiau brendimo periodo gale jau esti aiškus tikybos santykis 
su atskiromis dvasios sritimis ir tik paskutiniame periode nu- | 
statoma tvarka ir permerkiama tikyba visa dvasios kultūra. | 

Kiti pereina įvairias dvasios sritis, neieško- | 
dami jų santykio su tikyba, Tačiau kartkartėmis įvyksta | 
tikybiniai pergyvenimai; jie anksčiau, ar vėliau pamirštami, bet 


*) Stern, Jugendpsychologie, p. p. 67 ir t. t, 

Pataja kia bręsta, kol staiga iškyla vėl aikštėn ir daro savo 
arbą. . 

Pirmai grupei priklauso Meysenbugaitė; jinai geras pavyz- 
dys susidūrimo su visomis gyvenimo sritimis. Po konfirmacijos 
nutarė pasiliuosuoti nuo nenaudingų spekuliacijų ir atsidėti nau- 
dingam veikimui; myli draugijos linksmybes, jaučia vidujinę ra- 
mybę, Kada, susirgus jos seseriai, ji vėl kreipias į Dievą malda, 
jaučia jį be galo toli, „Mylinčiojo Tėvo vietoje, aš radau gele- 
žinį reikalą“. Dabar ji užimta istorija, literatūra ir piešimu; pra- 
sikiša menas; ji atsidėjusi piešia ir jaučiasi patenkinta, laiminga. 

Bet meno reikšmę asmeniniam savo gyvenimui ji suveda 
santykin su tikyba. „Seni tikybiniai klausimai manyje. atsiliepė 
nauju būdu; aš daugiau nebebijojau kritikos; aš labai retai te- 
ėjau bažnyčion, nes aš ten nebegaudavau jokių naujų paragi- 
nimų.. Kada piešiau, vis labiau aš supratau, kad krikščioniškoji 
askezė klysta, jog jautuliai yra ne dvasios priešai, tik jos įrankiai“. 

"Dabar ji visa išskiria iš tikybos, kas neatatinka jos dva- 
sios stoviui; ji nepasilieka prie negatyvinės kritikos; pradeda už- 
siimti mokslu ir stengiasi sustatyti savo filosofijos sistemą: bet 
susiduria su tikyba; rašo savo mintis apie Bibliją ir Komuniją, 
siunčia jas buvusiam savo tikybos mokytojui ir daug diskutuo- 
ja mokslo ir tikybos klausimais su vienu jaunu dvasiškiu; tuo 
pačiu metu nustoja tikėjimo į sielos nemirtigumą, nors perga- 
lėta moksliškais jo įrodymais; stengiasi tikybines savo pažiūras 
suvesti sistematiškai moksliškon tvarkon. 

Pamažėli priešakin išlenda socialinė sritis. „Religija! nužen- 
gusi žemyn iš metafizikos sferų, turėjo pasikeisti gaiestingų 
darbų darymu ir įvesti žmonių tarpe lygybę ir brolybę“. Dabar 
ji stengiasi žmones šelpti, paguosti. Socialinis veikimas yra jai 
tikyba paversta darbu, taip tat ir socialinė sritis, kaip seniau me- 
nas ir mokslas, parmerkta tikybos; tikybiškai ji supranta visą 
gyvenimą; ji sakosi, kad net dabar jos esybės centras esąs tikyba. 

Kitaip vystosi dalykai Richteryje. Tikyba kai kurį laiką visai 
pamirštama; daugiausia tai priklausė nuo aplinkybių. Tuo nuto- 
limo laiku pasitaikė keletas tikybinių  pergyvenimų; jie rodėsi 
esą be patvaresnio įspūdžio, bet brendo kur tai pasąmonyje ir 
prisidėjo prie nustatymo santykių su tikyba. 

Richteris apie juos taip sako: „Yra gyvenime įspū- 
džių, dažnai nepastebimų, kurie dvasioje  randatinkamą 
dirvą, nes jie atsako vidujinam reikalui; jie, rodosi, kai 
kurį laiką snaudžia nepastebėti, bet nežinomi viduje 
dirba, kad panašiai, kaip maistas, pereitų į kūną, į kraują 
ir toje pakraipoje rengtų kaskart stipriau pamatą būsimam įspū- 
džiui“. Pusantrų metų snaudė tie pergyvenimai, kol jis, pasitai- 
kius naujam įspūdžiui, susekė savyje apleistą ir neprižiūrėtą 
tikybos sritį. 

Dar aiškesnis tokių pergyvenimų veikimas Funkėje. Nors 
mokėsi krikščioniškoje gimnazijoje, tačiau pergyveno labai pa- 
saulinį periodą. „Amžinatvės klausimai labai greit eina šaiin, ar 


buvo tyčiomis nustumti, kai įstojau gimnazijon“, Veikiai priver-: 
stas pasisakyti: „Aš visokiais nenaudingais juokais praradau pir- 
mykštį vaikišką savo santykį su krikščionybe. Krikščionybė pa- 
sirodė man, kaip griežtas įstatymas, po kuriuo negali tarpti jau- 
nystės džiaugsmas ir ideališkumas“. 

Jis imasi literatūros, pradeda ieškoti pasilinksminimų, pa- 
kliūva negeron dorovės atžvilgiu draugijon, bet greit pasišalina 
iš jos. „Aš buvau tuo metu palinkęs opozicijon ir būtinai no- 
rėjau' būti savarankis; aš buvau blaškomas į visas puses labai 
svietiškų srovių“. Tačiau jo idealas buvo kilnus; nori būti gy- 
"dytojas, nes gelbėti, padėti buvo jam gražiausias dalykas. „Da- 
bar atbudo: manyje jaunikaitis; begalinis ilgesis pripildė mane 
troškimu visa, kas idealu, gražu, didu buvo pasaulyje, įsiurbti 
savin“. 

Tame „pasauliniame“ periode pasitaiko Funkei pergyventi 
tikybinių įspūdžių. Pirmiausia susitiko su Vichernu, kurs aplan- 
kė jų gimnaziją; kiek metų vėliau padarė jam įspūdžio vienas 
pamokslininkas. Tų įspūdžių įtakoje Funkė riša santykius tarp 
tikybos ir kitų gyvenimo sričių; jis apsistoja, tiesa, vienam mo- 
mentui ant minčių: Tikyboje tu gali rasti pilną patenkinimą savo 
troškimo pasaulio džiaugsmų; ji gali tau duoti asmenybės vie- 
numą, persunkdama visas gyvenimo „sritis. 

„Aš jaučiau, kad Evangelija, kaip niekas kitas, įvykdyti gali 
visus "mūsų idealus“. „Dabar man paaiškėjo, kad krikščionybėje 
tilpsta laimė ir dabarties šviesa“. Bet, nors paskiau imasi stu- 
dijuoti teologiją, tačiau, kaipo studentas, yra, labai paviršutinis“ 
kol jame atbunda naujas vidujinis gyvenimas !)“. 

Viduje šitas periodas persunktas ne tiektik y- 
ba, kiek idealizmu; kur gyva tikyba, ten ji nenorėtų pri- 
pažint kaltės, pergyvenamas Dievas, atsidavus gamtai, idėjoms, 
žmonėms. Todėl šitas gyvenimo laikotarpis esti margiausias, 
trukšmingiausias. Tais keliais škicais neatvaizduotas visas to 
lai, įvairumas. Dar bent kiek jį paaiškins kelios orutinės prie- 

astys. 


Žinomas yra biologijos dėsnis, kad žmogaus pusę sudaro 
jį apsupantis pasaulis, aplinkuma. Tai tiksliai pasako lietuvių 
priežodis: „su kuo sutapsi, toks ir pats patapsi“. Čia svar- 
biausį vaidmenį vaidina draugai. Brendimo metu jau- 
nas žmogus dažnai be valios pasiduoda savo draugų diktatūrai 
tame pačiame laipsnyje, kokiame rūpinasi pasiliuosuoti nuo Baž- 
nyčios, šeimynos ir mokyklos autoriteto. 

Vienas mokinys Hoffmannui taip rašė: „Vidujinis bei oru- 
tinis mano elgesys su draugais buvo toks, kad iš pradžios jie 
man labai imponuodavo. Dėl to sekiau aš juos pradžioje ir ti 
kybinėse pažiūrose ir dažnai leisdavausi įtraukti save į šlykščias | 
kalbas. Bet šitas tęsėsi maždaug lig 163/, amžiaus metų. Nuo to 
laiko aš staiga atsigręžiau ir visame tesekiau tik savo nuožiūrą“. 


2) Dr. Bohne p. 100. 

Negeros įtakos daro jaunuomenei dalyvavimas prieš- 
tikybinėse draugijose, Tos blogos įtakos negali atitai- 
syti tikybos mokytojas, nes draugijos veikimas, kaipo daugelio 
žmonių, yra kur kas galingesnis. Kai kurios jaunuomenės drau- 
gijos skelbia tikybą privatiniu dalyku, tuo tarpu savo tarpe mo- 
kosi skaityti, rašyti, stenografuoti, ruoštis, siūti, gimnastikos, 
sporto, žaidimų... lyg kad šitie dalykai nebūtų privatūs; o tyčio- 
mis prieštarauja tikybiniam auklėjimui jaunuomenės, stengiasi 
palaikyti klasių kovą, kurią tikyba švelnina... 

Ypatingos svarbos turi tikybinis pobūdis jaunuomenės 
literatūroje, knygose, laikraščiuose... Tie dalykai turi 


„ tuo didesnės įtakos tikybiniam jaunuomenės besiplėtojimui, juo 


labiau jais jaunas žmogus interesuojasi. Kas atsako jo palinki- 
mams, to jis griebiasi visu atsidėjimu. Bet jaunuomenės raša- 
mos knygos esti ar abejutės, ar priešingos tikybai. Taip jos 
prisideda prie tikybinio gyvenimo puolimo. 

Zinome, kaip jaunuomenės prigimtis linkusi piktan, kurs 
pasireiškia joje audringu būdu; tik paminėsiu, kokias atakas turi 
atmušti jaunas žmogus prieš skaistybę. Todėl skaitymai neturi 
pilti alyvos ant ugnies ir kelti geidulių. Sunkus yra jaunuo- 
menei nužemintas tikėjimas ir geras elgesys. Nė vienas gyvė- 
nimo periodas tiek nebijo tikro dievotumo, kaip brendimo tar- 
pas. Dėl to knygos neprivalo duoti žmogui, gimstančiam antru 
atveju, blogų žinių, jausmų. 

Mokinių knygynai turi lemiančios reikšmės. Juo mažiau 
to dabojama mokyklose, tuo didesnės priedermės turi šeimynos 
patiekti vaikams tikybinių raštų. Bet nesupratimas, gal net bai- 
mė pasirodyti nežinančiais paskutinių leidinių, daro tai, kad net 
geri gimdytojai duoda savo vaikams prieštikybinių raštų, ypač 
tat atsitinka vadinamose geresnėse šeimynose. Taip gimdytojai 
prisideda prie puolimo tikybinio vaikų gyvenimo. 


5. Tikybos restauracijos periodas. 


Po nutolimo nuo tikybos, po nukrypimo prie kitų gyveni- 
mo sričių, ateina paskutinis periodas, tikybos besiplėtojimo pa- 
baiga, persilaužimas, tikybos restauracija. Bet šitam laikotarpiui 
turime davinių dar mažiau; gana tačiau dalykui nušviesti, kad 
jame rekonstruojamas dvasios gyvenimas. Starbuck'as vadina jį 
atstatymo periodu; jis turi tam pagrindo: žmogus, atmetęs visa, 
kas autoriteto buvo primesta, po laisvės kelių, vėl grįžta į-tė- 
vų takus; kiti vadina jį antruoju tikybos pakilimu. 

Yra žmonių, kurie nepergyvena savotikybi 
nio brendimo pabaigos; jų vieni gyvena jaunystės liku 
čiais; kitiems tikyba tai viešosios dorovės vykdymas; tretiems — 
savo pareigų ėjimas. Jie, tikybiškai imant, yra ne pilni, 
pusiau teišlavinti žmonės. Gali būti, mūsų laikai ypač 
turtingi: tokiais žmonėmis, kur asmenybė, idealas dažnai stovi 


gero facho užpakalyje; tokiuose žmouėse nesti antro tikybos pa- 
kilimo periodo, nors ir labai gyvas būtų buvęs pirmasis. 

Brendimo metu tikybinis jausmas daugelio 
jaunuomenės neišnyksta; tiktai visos eilės įvykių, kurie 
atsiliepia viduje, ar iš oro veikia, esti susilpninamas. Dar bren- 
dimo periode jaunimas interesuojasi metafizikos klausimais; į bren- 
dimo galą stiprėja tikybiniai interesai; tai pasirodo iš didesnių 
pastangų pagrindiniuose klausimuose prieiti aiškumą ir tikrybę; 
todėl jaunimas ieško pamokinimų ir paaiškinimų, kur tik gali 
rasti, 

Ką prof. Hofmiller'is yra pasakęs apie gimnazijų abiturien- 
tus, tai galima bendrai sakyti apie visų luomų jaunimą. „Dide- 
lis skaičius mūsų aukštesniųjų mokyklų abiturientų, nenorime 
sakyti, dauguma, bet tikrai daug didesnis skaičius, negu tikybos 
mokytojai savame optimizme mano, tikybos atžvilgiu eina indi- 
ferentais aukštojon mokyklon, ar gyveniman. Tikybiniais indife- 
rentais, bet ne abejučiais svarbiems gyvenimo ir pasaulio klausi- 
mams, priešingai net trokštančiais gaut į juos atsakymą. 

“ „To atsakymo ieško jie visuose šaltiniuose, ant visų kelių, 
prie visų vartų, kol jie beieškodami nuvargsta ir, nustoję vilties 
rasti, pasiduoda nupuolusiam ir slėgiančiančiam ūpui, kurį aš 
galėčiau pavadinti pirmojo semestro apsivylimu: sielos nemo- 
kėjimu duoti sau patarimo, iš kurio išsigelbsti jų tik labai maža. 
Metafizinis reikalas mažėja ir dingsta; jo vieton stoja suroga- 
tas: menas, mokslas, politika, sportas, atsisakymas nuo dvasinių 
reikalų, kiek jie nesutapę su facho pašaukimu“ !), 

Bet po to, kaip jaunas žmogus pažino pasau 
lį, antru atvejukyla klausimas apie gyvenimo 
pagrindus: dabar turi būti nutarta, bet kitaip, negu pirmą; 
dabar nebesakoma: Dievas, ar pasaulis; bet stengiamasi nu- 
statyti santykis tikybos ir pasaulio. Pasaulio, kurį 
pažino nutolimo periode, nuo savęs atmetimas nebegalimas, ne. 
begalima pasišalint iš pasaulio, bet norima jis suvesti vienybėn 
su tikyba; taip kitos gyvenimo sritys iš tikybos gauna savo 
vertės, net jos pasidaro tikybinio gyvenimo dalimi; bet iš savo 
pusės jos daro įtakos tikybiniam gyvenimui. Pav., jei tikybiniam 
menininko centrui arčiausias yra menas, tai jo veikalai bus ti- 
kybinio turinio, iš kitos pusės jo tikyba įgyja estetinio pobūdžio. 

Tikybinio besiplėtojimo eiga baigiasi po lytinio subrendimo 
ir net kiek vėliau. Galutinas rezultatas yra išdirbimas religinės 
asmenybės. Tai reiškiasi tuo, kad žmogus prieina sąmoningo 
tikybinio ar prieštikybinio nusistatymo. Juo pasirėmęs, žmogus 
sutveria sau pasaulėžiūrą, tai yra: jis sprendžia iš vieno maty- 
mo punkto visus svarbiausius klausimus, kaip Dievybės, pasau- 
lio atsiradimo, žmogaus tikslo, jo santykių su aukščiausia Esy- 
be, jai priedermių... R 

"Bendrai sakant, persilaužimas, tikybos restauraci- 
ją įvyksta tarp dvidešimtų irtrisdešimtų am- 

žiaus metų. Kiti atsitikimai, kuriuose tikybos rekonstrukcija 
įvyksta daug vėliau, negali būti čia svarstomi jaunuomenės ti- 
kybinių pergyvenimų atžvilgiu; ir be to, kaip iš pradžios užgrie- 
bėme bent kiek vaikų tikybą, taip čia truputį liečiame tikybinius 
užaugusių pergyvenimus, nes kūnas išsiplėtoja lig 25 m., o dva- 
sios: subrendimas baigiasi 30 m. 

Bijografijų  daviniais restauracijos "periodas „prasidedąs, 
apie 22—24 metus. Starbuck'as šitame klausime priėjo šių 
rezultatų: „Reorganizacija, iš naujo pertvarkymas, atstatymas ti- 
kybinių prityrimų įvyksta periode tarp 20—30 amžiaus metų 
Dažniausi metai yra 24 ir 25. Tikybinės tiesos įgyja 
pobūdžio tiesioginės individualės savasties. Užaugusių dalis 
išsidirba sau savotišką tikėjimą ir ypatingą įsitikinimą, kita dalis 
grįžta prie kūdikystės formų ir dogmų ir pripildo jas' nauja gy- 
vybe; tolimesnė dalis sujungia abu dalyku, Bet retas kurs asmuo 
po rekonstrukcijos liekasi neatsiminęs tiesų ir papročių, su ku- 
riais susipažino jaunystėje“ !). 

Bendrais žodžiais galima šitam pritarti. Tai tėra schema 
ir dar reikia žiūrėt, ar atsako tikrybei. Tas periodas yra 
įvairiausias savose apraiškose: kiek tikinčių žmonių, 
tiek tikybinių formų, kurios tobulai nesupuola su konfėsija. 
Žmogaus individualybė subręsta iki pilnos savistovybės; ji per- 
dirba visus įspūdžius sulig savo savybėmis; todėl reikėtų per- 
žiūrėti visas pergyvenimo galimybes, kad gautumėm aiškų to 
periodo vaizdą; bet šitai negalima; be to, nemaža žmonių ne- 
prieina pilno tikybinio subrendimo. 

Hotimann'o rinktieji daviniai parodė šit ką: Beveik pusė 
išlaiko kūdikių tikybą, papildydami bei pagilindami ją, kiek tai 
leidžia subrendusios dvasios pajėgos. Mažai jų daliai įvyksta 
šitai be jokių, bent su mažomis kovomis, kituose—po svyravi- 
mų, net po gilios krizės. Kitos pusės vieni sakosi dar ne- 
priėję galo tikybos besivystyme, kiti rūpinasi palaikyti vaikų 
tikybą, bet ją nori sujungti su filosofiškais ir moderniškais 
dėsniais. | 

Vienas Hoffmannui rašė: „Aš ant pamato katalikų tikėjimo 
pastačiau savo pasaulėžiūrą, kuri paskutiniu laiku buvo pajtek- 
„mėta... priesaikos prieš modernistus. Dabar aš stipriai linkstu į 
tą pažiūrą, kurią teikia mums Lesingas per savo Nataną pasa- 
kojime apie tris aukso žiedus. Tas pasidarė mano Biblija, ma- 
no Evangelija“. Vienas, kurs visu atsidėjimu metėsi studijuoti 
filosofiją, sakosi: Griežtai filosofiškai nustatytos tikybinės pasau- 
lėžiūros aš neturiu ir negaliu turėti dėl neilgo savo gyvenimo. 
Bet aš jaučiu didelį palinkimą pasaulėžiūron vokiečių idealizmo, 
žinoma, ne tokį, kad be sąlygų atsiduočiau jo mokslui“... 

Dalis, kuri daugiau, ar mažiau persiskyrė su vaikų tikyba, 
savo besiplėtojimo paveikslą duoda labai įvairų: sunku suvesti 
sistemon. Kiek rodo biografijos, eigos vaizdas kiekviename at- 

sitikime kitoks. Pav. Funkės apsakojimas aiškiai rodo tikybinį 
persilaužimą.  Funkė, pradėjęs teologijos studijas, yra „labai pa- 
viršutinis;“ draugai rodosi jam sausi; draugaujasi geriau su lė- 
baujančiais studentais; jis vadinamas „laukinis Funkė“, 

Tačiau jis sakosi: „Už palaidos linksmybės dažnai slėpėsi 
gilus linkimas į Dievą, begalinis troškimas ir ilgesys ko tai, ko 
neturi visas pasaulis ir dėl to negali duoti, o kas reikia turėti, 
kad būtum laimingas— ramybės ilgesys. Taip buvo su manim, 
Bet kur buvo tas nepažįstamas?.. Kartais ilgas valandas pra- 
leisdavau pats vienas, skaitydamas Evangelijas, ieškodamas Die- 
vo ir paties savęs. Vakarais smuklėje aš buvau vėl linksmas, 
net perdaug pakeltos nuotaikos sendraugis. Buvo tai dviejų 
dvasių kova vienoje krūtinėje“. 

Funkė suserga, gręsia mirties pavojus: „Mano dvasia buvo 
tai aptemusi, tai nusilpusi, kad apie aiškų mąstymą negali būti 
kalbos. Bet yra tiesioginių įspūdžių, veikiančių sielos dugną, 
kurie menkai galingesni bei labiau nepaliečiami, negu visa kas 
su smagenų pagalba gali būti perduota. Įspūdis, kur man da- 
bar, kuomet gyvenimo šviesa, rodėsi, gęsta —dvasios galia buvo 
parašytas sieloje,—buvo šitas: „Yra tikrai, iš tikrųjų amžinatvės 
pasaulis; jis yra tikriausias iš visų tikrybių, ir žemės gyvenimas 
yra sutapęs su tuo amžinatvės pasauliu, kaip sėja su piūtimi“. 

„Tai baisiai didelė tiesa, kuri pirma buvo man savaime 
suprantama, tikėjimo tiesa,—kurią paveldėjau ir vaikiška dvasia 
priėmiau,—buvo man dabar, kaip tiesioginis Dievo apreiškimas; 
ji niekad manyje nebebuvo pajudinta. Kas suprantama, kaip 
„atsivertimas“, to su manim neatsitiko. Pagaliau viskas įgyjama, 
jei žmogus tikrai yra įsitikinęs apie tikrybę amžino pasauiio, ir 
apie organišką ryšį tarp to žemesnio ir ano aukštesnio“. 

Su nepaprastu aiškumu Funkės autobiografija piešia tikybos 
restauraciją: Visai nutolęs nuo tikybos, perėjo daug pasaulio 
sričių, nejungdamas jų su tikyba — literatūra, pasilinksminimai, 
noras būti gydytoju, atbunda meilė, griebiasi teologijos, lė- 
bauja, skaito Straussą, mano nebūsiąs pastorium... Visa tai jo ne- 
patenkina, neduoda sielos ramybės, grįžta prie Dievo, pasida- 
ro pastorium; tikybinė sritis užima pirmą vietą; iš jo darbų bei 
raštų matoma, kaip Funkės gyvenimas permerktas tikybinės 
dvasios. : 

Liudvikas Richteris duoda taip pat gerą, nors kitokį apra- 
šymą, piešiantį antrąjį tikybos pakilimą. Jis aprašė savo 22 
metus: „Aš nežinau, iš kur tai radosi, kad nūnai ramiose. valan- 
dose dažniau atbudo ilgesys įsigyti ką nors pastovaus... Tie 
dažniau kylantys jausmai buvo ne kas kita, kaip tik Dievo 
ieškojimas, kurs mano viduje kas kart labiau | veržėsi aikštėn, 
ieškojimas gyvo Dievo, apie kurį būčiau tikras ne tik abstrak- 
čiu supratimu, bet ir tiesioginiu būdu“... 

Jis gauna Jung-Stillings gyvenimą, kurs giliai jį paliečia; 
jis ateina prie tos vietos: „Jei žmogus nepasiekia to, kad. jis 
Dievo nemyli karštu jausmu, tai jam nieko nepadeda joks mo- 

ralizavimas ir jis toliau nepažengia“. Richteris tęsia toliau: „Tas 
savotiškas, bet populiarus išsireiškimo būdas smarkiai mane su- 
judino ir pasiekė širdį; nes iš to supratau, jog tikėjimas į Die- 
vą nėra tai negyvas dalykas, bet pilnas gyvybės, veiklus santykis, ir 
jog iš jo savaime turi kilti dorovės vaisiai“. 

Prisiartino Kalėdos; jis sėdi pats vienas savo kambaryje. 
„Svajojant apie ateitį, apsvarstant paskutinių metų praeitį, staiga 
mane suėmė nepaprastas, bet labai malonus, pilnas ramybės, 
jausmas... Pirmą sykį, gal po kelių metų, galėjau dėkingai ir 
džiaugsmingai sudėti rankas maldai, galėjau melstis tikrai iš. gi- 
liausio noro, ko prieš tai niekad aš nepažinojau. 

Richteryje aiškiai galima pastebėti tikybos restauraciją. 
Visai nutolęs nuo tikybos, studijuoja Romoje meną dvejus me- 
tus, grožis jo nepatenkina, bunda noras įsigyti ką tai tvirto, 
pradeda ilgėtis Dievo, grįžta prie tikybos; jo meno darbai rodo, 
kaip gražiai jame asmuo ir gyvenimas persunktas tikybos. Šitas 
antras tikybos pakilimas ne audringas, bet ramus ilgesys. 

Andrae-Roman apsakoja, kad jame tarp 23—24 metų vėl prasi- 
dėjusios kovos, kai jis savo racionalistiškame pasauliniame gyveni- 
me sutinkąs daugelį gyvų krikščionių; bet šitų audrų esą negalima 
lyginti su pirmojo periodo kovomis; jos turinčios lemiančio po- 
būdžio. Jis pamažėli eina šalin nuo racionalizmo ir prieina pa- 
sidavimą Dievui ir Kristui. 

Tėvų nepastūmėtas tikybon, mokykloje nusistato už racio- 
nalizmą, pasiryžęs prie konfirmacijos neišpažinti tikėjimo; bažny- 
čioje kovoja su savimi; klausiant visus „Ar tai visų jūsų tikėji- 
mo išpažinimas?“ nutylėjo, bet tas jį prislėgė, kad negarbingai 
pasielgęs, komuniją priėmė be sąmonės, sugrįžęs namo ėmė 
verkti, buvo daug vargo, kol motina ir dėdė gydytojas nurami- 
mo. Dabar kovodamas su savimi grįžta tikybon. 


Pabaiga. 


Visiems šitiems išvedžiojimams galima būtų padaryti prie- 
kaištas: Visa tai rasi atatinka nedaugeliui, gal išrinktiesiems, 
ypač gabiems žmonėms, kilusiems iš aukštesnių luomų; tuo 
tarpu liaudies jaunime, kad kas pergyventų visas aprašytas sta- 
dijas, kad tikybiniai jo pergyvenimai vystytųsi taip, kaip buvo 
rašoma, vargiai ką sutiksime, 

Kiekvienas luomas turi savų ypatybių; jomis 
skiriasi taip pat ir kaimo jaunimas. Sičia buvo piešiami tipai, 
į kuriuos buvo norima suvesti jaunimo pergyvenimai, nurodomi 
tam tikri pamatai, iš kurių žiūrint galima suprasti kai kurios 
jaunimo ypatybės. Tikrasis vaizdas—atskirų asmenų biografija. 

Turinys. 

